Biserna jezera Austrije 5 DANA – Sedef Travel\nSedef Travel > Aranžmani > METROPOLE 2020. > Austrija > Biserna jezera Austrije 5 DANA\nBiserna jezera Austrije 5 DANA OD 129 EUR\nSalcburg leži na obalama reke Salcah, na severnoj granici sa Alpima. Blizina Alpa jedna je od turističkih atrakcija, ali je ipak najpoznatiji po svojoj istoriji. Salcburg je rodni grad kompozitora Volfganga Amadeusa Mocarta, a ima i mnoštvo drugih atrakcija. Volfgangze je jedno od najlepših austrijskih jezera i poznato turistička mesto. U blizini je Sveti Gilgen gde se nalazi rodna kuća Mocartove majke. Bad Išl je svojevrsna ciljna tačka pri poseti austrijskim jezerima i beleži dugu istoriju turistička destinacije. Čak su i članovi carske porodice Habzburg, svake godine tamo provodili svoja leta. Svakako ne propustite da probate čuvene išlere u najpoznatijoj austrijskoj poslastičarnici. Halštat se nalazi na samoj obali, u jugozapadnom delu istoimenog jezera, u austrijskom Salckamergut regionu, koji se proteže istočno od grada Salcburga. U ovoj regiji se nalazi i Halštat rudnik soli, najstariji na svetu.\nPolazak iz Beograda oko 20h sa glavne autobuske stanice BAS, centar Beograda, ulaz iz Karađorđeve ulice preko puta hotela Mr. President (tačno vreme biće poznato najkasnije dan pred putovanje – organizator šalje obaveštenje svim putnicima sa svim detaljima polaska, ukoliko ne dobijete obaveštenje dan pred putovanje, najkasnije do 14h, obavezno kontaktirajte agenciju). Noćna vožnja autoputem kroz Srbiju, Hrvatsku i Sloveniju ka Austriji sa kraćim usputnim zadržavanjima radi odmora.\n2. DAN, SALCBURG\nDolazak u Salcburg u prepodnevnim časovima. Po dolasku, razgledanje grada u pratnji vodiča. Obilazak Mocartovog rodnog mesta i jednog od najlepših gradova srednje Evrope pešice: Katedrala, Franjevački manastir, Nadbiskupska palata, Mocartova rodna kuća, raskošni park Mirabel sa veličanstvenim pogledom na palatu. Slobodno vreme. Fakultativni obilazak Helbrun palate i magičnih fontana, izgrađenih početkom XVII veka po nalogu princa Markusa Sitikusa kao letnja rezidencija, u podnožju planine Helbrun. Smeštaj u hotel oko 18h. Slobodno vreme. Noćenje.\n3. DAN, SALCBURG – SVETI GILGEN / SVETI VOLFGANG / BAD IŠL – SALCBURG\nDoručak. Putovanje prema jednom od najlepših austrijskih jezera Volfgangze. Danas je to poznato turističko mesto zahvaljujući i tradiciji operete i slavnih hotela. Na Svetom Gilgenu se nalazi kuća Mocartove majke, a obići ćemo glavni trg, crkvu Svetog Egidija, gradske većnice i stari hotel Post s oslikanom fasadom. Fakultativna vožnja brodom po jezeru (Sveti Gilgen – Sveti Volfgang). Nastavak putovanja ka Bad Išlu. U gradskom središtu možete posetiti jednu od najslavnijih poslastičarnica Austrije “Zauner” i probati autentične išlere, kolače koji su dobili ime po samom mestu. Slobodno vreme za šetnju ili kafu i kolače. Polazak ka hotelu. Noćenje.\n4. DAN, HALŠTAT\nDoručak. Odjava iz hotela i pakovanje stvari do 9h. Putovanje ka Halštatu – poznatom jezeru i jednom od najpoznatijih fotografskih motiva Austrije, mestašca s ribarskim kućama koje je poznato po arheološkom nalazištu keltske kulture. Okružen je bujnim alpskim planinama, a pored divnog pejsaža i očuvane prirode, prava atrakcija su i istorijske znamenitosti Halštata: Župna crkva Vaznesenja koja je sagrađena 1505. godine, podzemno groblje Karner u kojem se nalazi kosturnica iz XVI veka, Halštat muzej koji ima drugu najveću kolekciju na svetu umetničkih dela halštatske kulture i rudnik soli. Fakultativna poseta rudniku soli ili slobodno vreme za šetnju. U popodnevnim satima polazak za Srbiju. Vožnja autoputem kroz Austriju, Sloveniju i Hrvatsku sa usputnim zadržavanjima radi odmora.\n5. DAN, PONEDELJAK BEOGRAD\n19.03 – 23.03.2020. OEKOTEL 3* 155 evra 129 evra do 20.02.\n16.04 – 20.04.2020.\nOEKOTEL 3* 155 evra 129 evra do 20.02.\n30.04 – 04.05.2020.\ndoplata za 1/1 sobu 70 evra (isključivo na upit)\n•smeštaj u hotelu 3* (po lokalnoj kategorizaciji) u 1/2 i 1/2+1 (treći krevet je pomoćni ležaj manjih dimenzija – isključivo na upit) sobama na bazi 2 noćenja sa doručkom (švedski sto – samoposluživanje)\n•razgledanja prema programu u pratnji vodiča: Salcburg, Sveti Gilgen, Sveti Volfgang, Bad Išl, Halštat\n•putno zdravstveno osiguranje (do 17 god – 315 din, od 18 do 70 god – 630 din, od 71 do 83 god – 1260 din) sa osiguranom sumom do 30000 evra\nNAPOMENA Fakultativni izleti nisu obavezni deo programa i zavise od broja prijavljenih putnika. Cena se uglavnom sastoji od troškova rezervacije, prevoza, parkinga, vodiča, ulaznica, organizacije… Cene izleta podložne su promenama u slučaju nedovoljnog broja prijavljenih putnika ili u slučaju promena cena ulaznica na lokalitetima. Agencija ne snosi odgovornost promene cene ulaznica na lokalitetima u odnosu na dan izlaska programa. U slučaju nedovoljnog broja putnika, organizator izleta zadržava pravo ponuditi korigovane, više cene u odnosu na zainteresovani broj putnika koje isti nisu u obavezi da prihvate. Termini fakultativnih izleta su promenljivi i zavise od slobodnih termina po lokalitetima, broja prijavljenih putnika i objektivnih okolnosti. Izvršilac usluga na odredištu je inopartner. Deca mlađa od 4 godine ne mogu posetiti rudnik soli. Temperature u rudniku je 8oC, pa je potrebno poneti toplu odeću i odgovarajuću obuću. Obilazak rudnika nije moguć za osobe u invalidskim kolicima.\nšifra programa: AUT – BJ2\n•Ukoliko putnici izvrše doplatu za dodatno sedište u autobusu, nemaju prava na refundiranje novca nakon putovanja ukoliko u autobusu ostane još slobodnih mesta.\n•Dan pred polazak organizator putovanja šalje obaveštenje sa svim detaljima polaska. Ukoliko ne dobijete poruku obavezno kontaktirajte agenciju radi dobijanja tačnih podataka oko polaska na putovanje.\n•Organizator zadržava pravo da putem Last minute ponude prodaje svoje aranžmana po cenama koje su drugačije od onih u cenovniku. Stranke koje su započele plaćanje ili uplatile aranžman po cenama objavljenim u ovom cenovniku nemaju pravo da potražuju nadoknadu na ime eventualne razlike u ceni.\nHotel OEKOTEL 3* Hotel se nalazi se u Salzburgu. Sa centrom grada povezan je direktnom linijom gradskog prevoza. Sobe su 1/2 i 1/2+1 (treći krevet je pomoćni ležaj manjih dimenzija – isključivo na upit). Sve sobe imaju TV, TWC. Hotel ima salu za doručak koji je na bazi švedskog stola – samoposluživanje. www.oekotel.com/#top\n•na rate čekovima bez kamate, 40% avans, poslednja rata 2 meseca nakon putovanja, realizacija 10. ili 20. u mesecu – čekovi se deponuju u agenciji najkasnije 7 dana pred putovanje


Barselona u potrazi za snažnim napadačem - Vijesti.me\nKao i svake godine, Barselona se i ove sprema da dovede jedno ili dva velika pojačanja. Prema pisanju španskih medija, na meti Barselone se za sada nalaze Fernando Ljorente, koji je proteklih sezona često bio povezivan sa madridskim Realom i fudbaler Čelzija, Didije Drogba, kome ubrzo ističe ugovor sa plavcima.\nPogotovo čudi Barselonino interesovanje za Drogbu s obzirom na to da je reprezentativac Obale Slonovače u martu napunio 34 godine.\nKako prenosi Španci, Drogba bi pristao da potpiše jednogodišnji ugovor i za manju platu pređe u Barselonu kako bi ostvario svoj san. On je navodno izjavio kako bi volio da igra u ekipi sa Ćavijem, Inijestom i Mesijem.\nhaselbaink 6 godina i 4 mjeseca\nA bogu fala brate više! Usta mi se osušiše govoreći da im treba neko kao Klajvert u svoje pero, brale! A ne ovi minijaturni špicevi, nema igrača koji će glavom dofatit loptu... Ne valja to bogomi ništa\nSkippyRed 6 godina i 4 mjeseca\nA sto se Xabia inace tice,on je za mene iz Liverpoola,tamo se igracki "rodio".:)\nmadman montenegro 6 godina i 4 mjeseca\nBarselona trazi nekog ko se uklapa u koncepciju njihove igre.Znaci teskog foliranta a tu se uklapaju Baloteli i Ibrahimovic.Ljorente je klasa i ne vjerujem da bi pristao na simulacije u Barseloni.


<< < (3/21) > >> Dzonny:\nSad tek primetih da je ceo sadržaj na putanji /forum/, a da u rootu nemate ništa, tj samo redirekt. Mislim da je to nepotrebno, prosto je bilo bolje sve staviti u root, jer sad na /forum/ stoji i portal i forum, a root je prazan, ne vidim potrebu za tim, osim ako planirate neki portal ili nešto drugo u rootu, mada u tom slučaju treba ukloniti smf-om portal, dva portala bi bila nepotrebna. :)Nema na čemu :)\nOdličan forum, sve je manje-više rečeno...samo imate pravopisnu grešku...Preporuka od strane čilana ostalo je, kao što rekoh, super:)\n--- Quote from: Dzonny on April 23, 2012, 02:45:43 PM ---Sad tek primetih da je ceo sadržaj na putanji /forum/, a da u rootu nemate ništa, tj samo redirekt. Mislim da je to nepotrebno, prosto je bilo bolje sve staviti u root, jer sad na /forum/ stoji i portal i forum, a root je prazan, ne vidim potrebu za tim, osim ako planirate neki portal ili nešto drugo u rootu, mada u tom slučaju treba ukloniti smf-om portal, dva portala bi bila nepotrebna. :)Nema na čemu :)--- End quote ---WebMaster prati ovu temu pa će sredit on kako msili da valja :D--- Quote from: phaenomeN on April 25, 2012, 04:33:26 AM ---Odličan forum, sve je manje-više rečeno...samo imate pravopisnu grešku...Preporuka od strane čilana ostalo je, kao što rekoh, super:)--- End quote ---Bit će riješeno u roku 24h. To je "na novo" ubacivano na forum pa zbog toga nitko nije primjetio. Hvala.\nNaš WebMaster nam je ubacio dosta novih stvari. Jedna od njih (koju bih ja izdvojio) jest to da ispod nicka bananog korisnika (privremeno ili trajno) ima naznaka da je banan što pomaže administraciji i svim ostalim članovima.Primjer kako izgleda kad je netko banan:\nBravo za njega :) Da li bi hteo da podeli i sa nama ostalima kako je to uradio?


Tacno.net | EP Archives - Tacno.net\n👤tačno.net\t🕔09:24, 13.Mar 2019\nFoto: Reuters Izvjestiteljica Evropskog parlamenta za Tursku Kati Piri je na plenarnoj sjednici EP-a u Strasbourgu rekla da bi Evropska unija trebala prekinuti pregovore s Turskom zbog kršenja ljudskih prava u toj zemlji. “Ova šutnja Vijeća podgrijava [Recep Tayyip] Erdoganov autoritarni režim, kao i razočaranost\nDžeko među najboljim napadačima kvalifikacija\n👤tačno.net\t🕔09:35, 5.Sep 2015\nKvalifikacije za EURO ulaze u posljednju fazu a naša reprezentacija do kraja ciklusa treba odigrati još tri utakmice u kojima ćemo, nadamo se, upisati devet bodova. Stvari za reprezenaciju ne idu kako smo željeli ali to nije razlog da Edin\n👤tačno.net\t🕔14:32, 8.Jul 2015\nPredstavnici vodećih političkih grupa u Evropskom parlamentu usaglasili su danas nacrt rezolucije o Srebrenici, o kome će se sutra, 9. jula, glasati na plenarnoj sjednici u Strazburu. Rezolucija o Srebrenici uvrštena je u dnevni red nakon što je prijedlog hrvatskog


OPET ŽIVE ZAJEDNO: Pomirili se Ketrin Zita Džons i Majkl Daglas | Zabava | Kurir\nBIKOVIĆ OTKRIO JEDNU OD ZVEZDA NOVOG PROJEKTA: Novak igra u filmu o Tesli 1\t879\nOPET ŽIVE ZAJEDNO: Pomirili se Ketrin Zita Džons i Majkl Daglas\n03.11.2013. 21:21h 17.04.2017. 01:22h\nDaglas se pohvalio prijateljima da "ne može biti srećniji", da je na premijeri filma "Last Vegas" nosio burmu i da je cele večeri pričao o svojoj prelepoj ženi\nPosle šest meseci koje su proveli rastavljeno, Majkl Daglas (69) i Ketrin Zita Džons (44) pomirili su se.\nOvaj holivudski par opet živi zajedno u njujorškom apartmanu i bori se da održi brak u životu.\nDaglas se pohvalio prijateljima da "ne može biti srećniji", da je na premijeri filma "Last Vegas" nosio burmu i da je cele večeri pričao o svojoj prelepoj ženi. Na pitanja radoznalih odgovarao je da im "ide super".\n"Moj sin je bio hobit, ćerka je nosila kostim iz dvadesetih, a Ketrin je bila Snežana iz bajke", rekao je Daglas i dodao da je on kasnio, pa je zgrabio jednu masku u prodavnici usput.\n"Rekli su mi da je to maska Majka Majersa (kanadskog glumca), a da se ja ne sećam tog njegovog lika. Usput sam saznao da je to Majk Majers koji je sve pobio (u hororu “Noć veštica”)", ispričao je glumac.\nAutor: Alo, Foto: Reuters\nKetrin Zita Džonsmajkl daglaspomirenje


Izlazak za roditelje: poklanjamo vam karte za film Ted 2 - Detinjarije\n29. 06. 2015 |\nSet Mekfarlan se vraća kao scenarista, reditelj i glas glavnog lika u filmu „Ted 2“, nastavku najveće hit komedije za odrasle svih vremena. Njemu se ponovo pridružuju glumac Mark Valberg i ko-scenaristi Alek Salkin i Velesli Vajld. Ted se oženio sa Tami Lin i sada žele da prošire porodicu. Stvari…\nTed se oženio sa Tami Lin i sada žele da prošire porodicu. Stvari se komplikuju u trenutku kada Ted shvata da će, da bi mogao da usvoji dete, morati pred sudom da dokaže da je osoba, a ne igračka. Set Mekfarlan se vraća kao scenarista, reditelj i glas glavnog lika u filmu „Ted 2“, dok mu podršku na velikom platnu pružaju stari član ekipe Mark Valberg, kao i pojačanja Amanda Sajfrid, Morgan Friman, Lijam Nison i mnogi drugi.\nCineplexx vam poklanja 2×2 karte za projekciju filma „Ted 2“ u ponedeljak, 29. juna u 21.00 u bioskopu Cineplexx Delta City. Pošaljite imejl sa naslovom „Ted 2“ na detinjarije@gmail.com, a mi ćemo vas obavestiti ako ste dobili karte.\nTagovi :Cineplexx Delta City, film, nagradna igra, Set Mekfarlan, Ted 2


BUTUA.COM - Kultura i kulturni turizam Budve - Dr Miroslav Luketić - Prilog o razvoju turizma u Budvi između dva rata (1918-1941)\nPRILOG O RAZVOJU TURIZMA U BUDVI\nIZMEĐU DVA RATA (1918 - 1941)\nSadržaj preuzet iz:\nPRILOG O RAZVOJU TURIZMA U BUDVI IZMEĐU DVA RATA\nKada sam prije dvadesetak godina posjetio ostrvo Kapri u Italiji, razgledao njegove prirodne ljepote i znamenitosti, nijesam se uzdržao da ne postavim pitanje italijanskom vodiču -domorocu, koji je sa velikim nadahnućem i erudicijom pričao o ovom čudesnom kraju: "Gospodine, recite nam kada je na ostrvu počeo da se razvija turizam?" - "Ima više od dvije hiljade godina! Tu su dolazili na odmor rimski imperatori i drugi velikodostojnici, tokom vjekova posjećivali su ostrvo i boravili na njemu ljudi iz mnogih zemalja svijeta - mi se time ponosimo", - dobio sam odgovor.\nItalijan je zaista bio u pravu! Kapri ima veoma povoljan geografski položaj u Mediteranu i vjekovima je bio oaza mira, mjesto za odmor, rekreaciju i razonodu. Ko li sve od znamenitih ljudi iz svijeta nije boravio na ovom ostrvu. Ima li osnove da i mi u drevnoj prošloti Budve tražimo početke turizma?\nAko turizam tumačimo u njegovom izvornom značenju (fr. tour obilazak, putovanje, tourisme) kao putovanje radi zabave, zadovoljstva, naročito pješke, (M. Vujaklija: Leksikon stranih reči i izraza) onda početke ove danas globalne ljudske aktivnosti i na našem prostoru možemo tražiti i naći još u antičko doba. Povoljan geografski položaj, ljepote, atraktivnosti i očuvanost prirode, bogati resursi biljnog i životinjskog svijeta, sa klimom pogodnom za život i odmor - sve to Budvanska rivijera imala je u antičko doba i ima i danas, te je i po toj osnovi bila i ostala privlačna za ljude sa strane da je posjećuju i da se odmaraju u njoj. Antički čovjek aristokratskog porijekla, pomorac, trgovac, filozof, picac, državni služebnik, velikodostojnik, bilo da je bio Feničanin, Grk, Rimljanin, sve jedno, imao je sredstava, živio na visokoj nozi, putovao po Mediteranu i šire, otkrivao i osvajao nove predjele i zemlje, jednom riječju koristio je blagodeti prirode i zadovoljavao, pored ostalog, i svoju znatiželju za upoznavanje do tada njemu nepoznatog svijeta. Zar ostaci otkrivenog ljetnjikovca, takozvane "Villa rustice" u Petrovcu na moru, koji je vjerovatno pripadao nekom rimskom velikodostojniku ne govore u prilog ovoj tvrdnji.\nPisana svjedočanstva ostavili su pisci i istoričari stare Grčke i Rima, a bogati arheološki materijal iz budvanske nekropole i drugi nalazi na terenu Opštine govore o antičkoj Budvi kao mjestu gdje su se ukrštale stare civilizacije i kulture: ilirska, grčka, rimska, keltska i u srednjem vijeku slovenska, koja je postala i dominantna. Grčku Tebu i Budvu povezuje mit o Kadmu, sinu feničanskog kralja Agenora i kraljice Telefose. Prema pisanju grčkog pisca Stjepana Vizantijskog, koji prenosi vijesti Filona iz Bibla-Kadmo, vladar i osvajač Beotije, protjeran iz Tebe, zajedno sa svojom ženom Harmonijom, našao je utočište kod ilirskog plemena Enheleja, koji pod njegovim vođstvom pobijede Ardijeje i njega proglase za kralja Ilirika. Legenda kaže da je u ilirske zemlje Kadmo stigao volovskom zapregom, zaustavio se pod brdom Spas i osnovao Budvu. Ime je, navodno, i dobila po njegovim volovima (bous - na grčkom: vo).\nDakle, Budva svoju antičku istoriju temelji na pisanim izvorima i arheološkim nalazima koji sežu pet vjekova prije naše ere, a njeno osnivanje, hiljadu godina ranije i vezuje se za legendu o Kadmu, jednu od najpoznatijih iz grčke mitologije. Pseudo Skilak - iz sredine 4. vijeka prije naše ere navodi Budvu, koja sigurno nije bila grčka naseobina, nego važni autohtoni emporij u kome se osjećao grčki uticaj i prisutnost grčkog poslovnog svijeta, koji je tu nalazio priliku da posreduje u razmjeni dobara između domaćeg i stranog svijeta, o čemu svjedoče primjerci izvanrednog helenističkog zlatnog nakita nađenog u budvanskoj nekropli. (Rendić-Miočević Duje: Budva i Gorica, dvije etape helenističkog importa na istočnom Jadranu,- Glasnik SANU, knj. 12, sv. 1,1961). Rimski pisac Plinije, koji je putovao Jadranom u prvom vijeku naše ere i glavni je izvor za poznavanje topografije gradova uz obalu, opisuje Buthuu kao rimski municipijalni grad, koji je igrao važnu ulogu u ilirskom društvu (Mate Suić: Antički grad na Istočnom Jadranu, str. 87,114). U drugom vijeku n.e. čuveni helenistički astronom i geograf Ptolemej na svojoj geografskoj karti Jadrana navodi i grad Budvu.\nZalažemo se, da i mi u turističkoj propagandi Budvanske rivijere, povezujemo antiku sa današnjicom.\n*) Izvod iz rada "Turizam na Budvanskoj rivijeri između dva rata".\nDRŠTVA I ORGANIZACIJE IZ OBLASTI TURIZMA(1)\nDruštvo za promet stranaca\nIduće godine navršiće se sedamdeset pet godina od kako je u Budvi 1922. godine formirano Društvo za promet stranaca, a iste godine i u Herceg-Novom formirano je Društvo "Orjen". To su dvije prve društvene organizacije iz oblasti turizma u Crnoj Gori. Jubilej vrijedan pažnje, zaslužuje da se obilježi na republičkom nivou. To je istovremeno i naš predlog ovome skupu, da se usvoji kao jedan od zaključaka.\nBudva: Stari grad - panorama\nMada dokumentacija o radu Društva za promet stranaca nije kompletna i nema osnovnog dokumenta o njegovom osnivanju, iz drugih se akata da sa sigurnošću tvrditi da je društvo otpočelo sa radom u januaru ili februaru 1922. godine. Prvi dokumenat koji to dokazuje potiče od Političkog izloženstva Budve br. 511 od 15. februara 1922. godine kojim se dozvoljava Društvu za promet stranaca da može organizovati zabavu predviđenu za 18. februar 1922. godine (AB, DM). Aktom broj 166 od 8. juna 1923. godine Društvo za promet stranaca obavještava g. Davida Ljubišu, trgovca iz Budve i budućeg dugogodišnjeg predsjednika Opštine Budva, da je Skupština članova Društva, rješavajući njegovu usmenu ponudu, dana 7. juna 1923. godine primila ga za redovnog člana. "Članarinu za 1922. i 1923. dužni ste da u najkraćem roku uplatite, jer u protivnom nećete biti smatrani članom" - kaže se u obavještenju. Akt su potpisali: predsjednik Društva doktor A. Mikolašek, ljekar u Budvi, po nacionalnosti Čeh; tajnik Jovo Dapković, trgovac, blagajnik Milo Rađenović, posjednik. Sačuvana dokumenta o radu ovog turističkog prvijenca na Crnogorskom primorju pokazuju da je Društvo imalo ambicija da postane glavni propagator i organizator razvoja turizma u Budvi. Vidi se to i po broju akta u djelovodnom protokolu Društva za prvu polovinu 1923. godine, kojih je bilo preko 150. Najviše je tome doprinosio predsjednik Društva svojom aktivnoću, vizijom i smislom za organizaciju. Opštinskom odboru, koji je bio obuzet rješavanjem problema obezbjeđenja ishrane za stanovništvo, opštom nestašicom i siromaštvom, odgovaralo je da Društvo preuzme poslove oko tursitčkog prometa, koji je nekoliko godina poslije rata počeo da se razvija. Opštinski odbor je pozvao Društvo da delegira tri člana u Odbor "radi zajedničkog i bratskog rada, kao što je to uvijek i bilo". Na skupštini Društva, koja je tim povodom putem javnog oglasa sazvana 17. aprila 1923.godine u Hotelu "Balkan" pozvani su građani da dođu i da izaberu članove "za dobrobit i napredak naše opštine". (AB,DM/23). Na planu uređenja grada i poboljšanja higijene, Društvo je putem oglasa upozorilo građanstvo da će u roku od tri dana komisija Društva vršiti pregled čistoće grada. Zahtijeva se da se uklone svi predmeti sa ulica: građevinski materijal, kamenje i dr. Ako to ne učine globiće se a stvari ukloniti za račun vlasnika. Apeluje se da građanstvo pazi na čistoću, da obitelj kupi smeće, papir i dr. u jedan sanduk, koji će dnevno opštinski smetlar, dajući znak zvoncem doći i dignuti... Strogo se zabranjuje i pranje na česmama... (br.106,5. maja 1923. AB,DM). U aktu kojeg je Društvo uputilo 18. aprila 1923. godine Lučkom izloženstvu Budva, pored ostalog stoji: "Pošto smo ovlašćeni od Opštinske uprave u Budvi da pazimo na čistoću i uređenje grada, zahtijevamo da vlasnici odmah uklone predmete koji se nalaze na obali..." (AB,DM,b.lOO). Društvo je imalo ovlašćenja i za registraciju stranaca i naplatu turističke takse, koja je tih godina iznosila jedna dinar. Vidi se to iz akta broj 103, od 22. aprila 1923. godine upućenog Opštinskoj upravi Budva, u kome se tuži g. Opačić da neće da plaća 1 dinar dnevno za ukonačenje stranaca- "dva puta je upozoren - duguje 50 dinara". Traži se od Opštine da pozove Opačića da u roku od tri dana plati novac. "Da mu se zaprijeti globom od 25 dinara i zabranom da više neće moći strance primati. Molimo da se postupi sa najvećom strogošću jer ovo je prvi slučaj" - kaže se u dopisu. Interesantan je podatak da je Opština, pored turisitčke takse, ustupila Društvu i neke druge prihode. Tako na primjer, u glasu od 23. maja 1923. g. sa potpisima predsjednika, tajnika i blagajnika, saopštava se javnosti da će u kancelariji Društva prodavati se Prava opštinskog perivoja. (AB,DM,b 166).\nDjelimično je sačuvana korenspodencija Društva sa češkim građanima koji se obraćaju, najčešće direktno doktoru Mikolašeku, izražavjaući želju da dođu u Budvu, interesuju se za smještaj, cijene, vrše rezervaciju. Bilo je dopisa i iz Poljske. Da su u Društvu mislili i na izdavanje prospekata i propagandu Budve u češkim novinama vidi se iz pisma Jana Gregla iz Praga, upućenog Društvu 21. septembra 1922. godine, kao odgovor na njihov zahtjev od 31. maja 1922. u kojem su molili da ih obavijesti o cijenama i uslovima za štampanje prospekata i objavljivanja reklamnih tekstova u vodećim listovima Praga. U pismu Glegl je poslao i uzorak prospekta. (AB,DM). U cilju da propagira Budvu i Predsjednik Društva doktor Mikolašek je 12. maja 1923. godine poslao pismo Generalnom konzulatu Kraljevine Srba, Hrvata i Slovenaca u Pragu u kome kaže: "Čast nam je poslati Vama nekoliko razglednica iz Budve i okolice sa molbom da preporučite naš lepi ali siromašni kraj publici. Budva ima sada novi hotel (Hotel "Beograd") koji može 30 osoba na konak primiti. Takođe vršimo pripreme za omogućiti strancima da bi ovdje mogli zimu provesti. Sve informacije daje potpisano društvo." Svi dopisi pisani su na papiru sa štampanim memorandumom i uporednim ćiriličkim i latiničkim tekstom i adresom: "Društvo za promet stranaca Budva, Južna Dalmacija". Isti tekst bio je i na pečatu.\nNe može se sa sigurnoću utvrditi kada i zašto je Društvo prestalo da radi, jer nema dokumenata iz 1924. i 1925. godine. U Pregledu samoupravnog budžeta Opštine Budva za 1924. godinu, br. 126692/25, obrazac broj 1, stoji u stavci Pregled samoupravnih zajmova (dugova) - Društvo za promet stranaca Budva - uzelo zajam 1922-1923.g. u visini 11.000 dinara sa kamatnom stopom 10%. Za 1925. godinu dug sa kamatom se popeo na 14.300 dinara. Odlazak doktora Mikolašeka iz Budve, velikog entuzijaste i autoriteta, sigurno je uticao da se djelatnost Društva smanji; nije bilo sredstava za vraćanje podignutog zajma, te se Društvo po tom osnovu, najvjerovatnije, i ugasilo 1925. godine. No, bez obzira na kratak period postojanja i ograničene mogućnosti za djelovanje, Drtuštvo je utemeljilo buduće okvire za nastavak rada društvenih organizacija iz oblasti turizma koje su sa manjim prekidima postojale i djelovale u Budvi između dva rata.\n1. Za pisanje ovog rada koristio sam građu Arhiva Budva: Fond Opštinsko upraviteljstvo 1918-1941. i fond Društva. Građa u ove svrhe do sada nije istraživana i mada nije u cjelini sačuvana pruža dosta vjernu sliku o prilikama u opštini i naporima koje je ova mala komuna činila da poslije oslobođenja prebrodi siromaštvo, organizuje vlast, stvori institucije i uslove neophodne za bolji život svojih žitelja. U sklopu tih mjera su i napori za podsticanje turizma kao realne perspektive razvoja ovoga kraja. Pregledana je i literatura, koja za ovaj period daje oskudne podatke, sa izuzetkom štampe i to "Glas Boke" i "Zetskog glasnika", koji su u svojim rubrikama pratili turizam, objavljivali vijesti o posjetama stranih i domaćih gostiju, ukazivali na probleme razvoja i tako postali svojevrstni hroničari i izvori podataka za međuratni period.\nRadeći u Arhivu Budve na proučavanju građe između dva rata, navirala su i sjećanja iz mog djetinjstva, provedenog u rodnom gradu u godinama prije rata, na ljude i događaje iz tog doba. Čini mi zadovoljstvo što danas možemo vršiti naučna istraživanja perioda između dva rata, ne sa ideoloških pozicija i bez uobičajenih kvalifikacija o predratnoj Jugoslaviji kao "nenarodnoj državi" i sa atributima koji iz te odrednice proističu.\n"Mogren" - Društvo za poljepšavanje i pošumljavanje Budve i saobraćaj stranaca\n"Uglednom Opštinskom upraviteljstvu Budve.\nGrađani Budve, zadojeni ljubavlju, da njihov grad ne samo ne zaostaje za drugim gradovima, nego i da bude uzorak drugima, pa da procvati u ljepoti, čistoći i redu i da bude što više pohađan od stranaca koji bi odnosili iz Budve najljepše uspomene, združili su se i ustanovili društvo za poljepšavanje i pošumljavanje Budve i okolice i za saobraćaj putnika, kojeg su nazvali "Mogren", da im taj krasni kraj i veličanstveni dio Budve bude vođom, uzorkom i podsticajem za njihov plemeniti rad" - kaže se, pored ostalog, u aktu borj 1, od 6. februara 1926, kojim je Opština obaviještena o osnivanju novog društva. Društvo izražava nadu da će ga Opština podržati i predlaže joj da sve nekretnine - nasade, žardine, ceste i slično, ustupi Društvu, a ono će time rasteretiti opštinski budžet, jer neće morati raditi ono što je Društvo preuzelo. Društvo je svjesno da je Opština siromašna, ali se nada da će Opština pomoći njegov rad i da će organi čuvati imovinu: drveće, sadnice i dr. i da kazne idu u korist Društva. Moli se Opština da sve pripomoći za uređenje i uljepšavanje Budve ustupa Društvu. Akt su potpisali predsjednik Društva "Mogren" Tripo Rafaeli, inače predsjednik Sreskog suda u Budvi, i sekretar Nikola Medin, ugledni Budvanin i aktivista. (AB,DM,kll0a/26). Dopis je datiran 6. februara 1926. godine i nosi broj 1. Znači novo društvo je formirano uskoro poslije prestanka rada Društva za promet stranaca. Mada se u dopisu upućenom Opštini ne spominje staro društvo, u daljoj prepisci sa strankama, dok nije štampan novi memorandum i napravljen novi pečat, upotrebljavan je memorandum i pečat starog društva. Opštinsko upraviteljstvo Budve je pozdravilo odluku o osnivanju društva "Mogren" i u aktu broj 356, od 26. februara 1926. godine izrazilo spremnost za saradnju: "U tu svrhu Opština ustupa Društvu svoj park na obali, sve drvorede, opštinske ceste i u opštini sve nekretnine vlasnosti ove Opštine, da Društvo može na istima obavljati one radnje, koje služe na napredak, boljitak i poljepšavanje tih nekretnina. Može slobodno na svim opštinskim zemljama raditi i podizati nasade, saditi drveće i druge biljke prema svojoj uviđavnosti... Opština će štititi nasade i udarati kazne". Redar će biti zadužen da pazi na nasade i čistoću. Globe će ustupati Društvu i doznačiti svaku svotu koja u te svrhe bude dodijeljena. Odlučila je Opština da novac u te svrhe isključivo i namjenski troši i položi na neku solidnu banku pod uslovom da ga lično mogu podizati predsjednik Opštine i predsjednik Društva". U to vrijeme predsjednik opštine Budva bio je Milo P. Rađenović.(AB,OU,k93/26).\nPrilika je da se istakne da je iste godine, kada je formirano Društvo "Mogren", učinjen pokušaj za osnivanje međuopštinskog društva za turizam za četiri opštine: Budva, Sveti Stefan, Petrovac i Sutomore. Inicijativa je potekla od uprave Opštine Sv.Stefan, koja saopštava Opštini Budva da su ove sezone odlučili da pozovu na sastanak sve strance koji su posjetili kupatila ove opštine, te da ih ugoste skromnom večerom, te da se od istih članova posjetilaca i viđenijih mještana čuje i izmijene misli u pogledu usavršavanja pitanja prometa stranaca.\nU dopisu broj 618 od 19. jula 1926, između ostalog, pišu: "Smatrajući da je podizanje naše rivijere i uvećanje i usavršavanje prometa stranaca jedno od najvažnijih pitanja za opstanak našeg kraja, ova Uprava daje inicijativu i predlaže da Opština Budvanska, obadvije Paštrovske i Opština Spičanska jedne večeri okupe po mogućnosti sve posjetioce naše rivijere u veliku salu Uljarske zadruge u selu Pržnom te da tu prirede skromni zajednički banket na sredstva koja bi dobrovoljnim prilogom prikupile sve četiri opštine. Ako bi se banket ostvario ova bi Uprava pokrenula iste večeri pitanje o ostvarivanju jednog društva za podizanje Srpske rivijere od Budve do Sutomora, koje bi društvo bilo sastavljeno i potpomognuto od ove četiri opštine, a koje bi našlo odziva i među Beograđanskim krugovima koji su obimno ove godine našu obalu posjetili... Mislimo da ćete pravilno shvatiti sav značaj pokrenutog pitanja i pritom delegirati jednog člana koji će u saradnji sa našim g. načelnikom Lazarom Kažanegrom, koji je na čelu ove akcije, kao i sa delegatima iz dvije druge opštine ugovoriti detalje, kako finansijska tako i organizaciona pitanja..." U potpisu "Upraviteljstvo Opštine Paštrovske Načelnik L. Kažanegra. Na poleđini akta napisan je rukom odgovor: "Upraviteljstvu Opštine Paštrovske Sveti Stefan 26. jula 1926. Predlog je bio iznešen na sjednici Upraviteljstva te se nije mogao prihvatiti. Predsjednik Luka Martinović".(AB,OU, k 94/26). U dokumentima nijesmo našli razloge za odbijanje ove lijepe i korisne inicijative o formiranju zajedničkog turističkog društva.\nVrijedno je pažnje obraćanje Društva "Mogren" za pomoć braći i sestrama u inostranstvu koje je datirano 15. februara 1927. godine "Divni su ovi krajevi Vaše rođene Vam grude koji prirodnim ljepotama mogu da se takmiče sa najljepšim svjetskim krajevima leže mrtvi i nepoznati u svom siromaštvu, u golotinji. Narod strada jer se može dati život, ne može se podići zarada, a ova bi se najljepše podigla prometom stranaca, ljetovanjem, banjama, zimovalištem i oporavilištem... Građanstvo daje doprinos Društvu 2 dolara mjesečno ali to je malo - ne može se postići ni najminimalnije.\nBudva: Holel "Avala" - izgraden 1938. god,\nkao jedan od najmodernijih hotela\nna Jadranu (96. soba sa 186 ležaja)\nObraćamo se Vam molbom i zakletvom, da ga pomognete. Pomozite ga za ljubav rođenog Vam kraja, za ljubav ovih planina, livada i polja, za ljubav ovog mora koje su Vaše oči najprije ugledale. Ne tražimo veliku pomoć. Znamo da se i Vi borite za opstanak, ali sitnicu svi možete dati pa će nam biti nešto. Radi toga šaljemo Vam priloženi iskaz, da pokupite među dobrim i plemenitim ljudima, napišete Vaša imena i dajte mali darak na čemu će Vam zahvaliti sirotinja koja će viđet okićenu svoju kuću". U potpisu Predsjednik društva "Mogren" Tripo Rafaeli i Tajnik Jovan Dapković trgovac.\nPrvih godina Društvo je postiglo lijepe rezultate radeći na uređenju Budve. održavanju parka i zelenila, bavilo se rješavanjem komunalnih problema, naročito čistoćom i vodosnabdijevanjem, učestvovalo u raspravi i davalo mišljenja o uređenju puteva, voznom redu, sarađivalo s drugim turističkim organizacijama, vršilo turističku propagandu, organizovalo dočeke stranaca i dr.\nNova uprava "Mogrena" izabrana je 1932. godine. Iz preduzetih akcija vidi se da je sa poletom prionula radu i preduzela niz akcija. U dopisu Opštini (22. septembra 1932) inicira se akcija oko obnove "Vodnog fonda" i insistira na saradnji Društva i Opštine. "Turizam, kao najjača privredna grana našeg primorja, donijeće i našem siromašnom kraju neprocjenjive koristi, a razvijanje turizma do najveće mjere traži od svih nas i shvatanji i rada i žrtve... Novosagrađeni put Cetinje - Budva zatekao nas je nespremne i to baš u doba sveobće privredne krize, treba da nam otvori oči..." pišu Budvani. Podržana je inicijativa apotekara Rada Stojića iz Beograda da podigne hotel na kupljenom zemljištu na brijegu od Budve. Predložena je akcija za čišćenje luke. Odlučeno je da se pri Društvu "Mogren" osnuje "Odbor gospođica pod vođstvom gospođa" - za predsjednicuje izabrana Danica Krpan. (AB,OU, k 113/32).\nRadeći sve poslove na dobrovoljnoj osnovi, s vremenom bi entuzijazam, prisutan prilikom početka rada, usljed nedostatka sredstava za postizanje postavljenih zadataka, slabio i djelatnost Društva bi stagnirala i na kraju zamrla. Tako je bilo sa "Mogrenom" -Društvom za poljepšavanjem i pošumljavanje Budve i okoline i saobraćaj putnika."\n"Mogren" - Društvo za unapređenje turizma\nNa turističku pozornicu Budve 1936. godine javlja se obnovljeno turističko društvo sa izmijenjenim naslovom. Na skupštini održanoj 31. maja 1936. godine usvojena su nova Pravila "Mogrena" - Društva za unapređenje turizma. Ovo su za sada prva i jedina sačuvana pravila društva, koja je Kraljevska Banska uprava Zetske banovine 21. septembra 1936. godine na osnovu čl. 2 i 4 Zakona o udruženjima, zborovima i dogovorima odobrila. Pravila su veoma dobro i stručno sastavljena, pravno zasnovana i što je najglavnije, u njima se na savremen i sveobuhvatan način definišu zadaci iz oblasti turizma. U Opštim odredbama Pravila stoji:\n"Član 1. - U Budvi se osniva Društvo za unapređenje turizma, za koje će važiti odredbe ovih Pravila i propisi Zakona o zborovima, udruženjima i dogovorima.\nČlan 2. - Društvo će održavati veze sa sličnim društvima u zemlji stupajući u Savez za unapređenje turizma u Dubrovniku.\nČlan 3. - Društvo za unapređenje turizma u Budvi je nacionlano-kulturno i privredno udruženje, opštekorisnog karaktera, potpuno nezavisno i van svake političke ili vjerske akcije".\nZadaci društva su detaljno definisani i aktuelni su u svim tačkama i danas, zato ih donosimo u cjelini:\n"Zadatak i djelokrug Društva. Član 5. Društvu je zadatak da ispituje i proučava mjere, koje imaju za cilj unapređenje turizma u Budvi, kao i da se stara o njihovom ostvarenju. U tu svrhu Društvo će nastojati:\n1) - da razvija kod svojih članova i рrеко njih kod svih slojevagrađanstva osjećaj i smisao za unapređenje a naročito za uljepšavanje Budve i okoline, prema savremenim zahtjevima turističke publike;\n2) - da radi i brine se oko utvrđivanja regulatornih osnova, izgradnje vodovoda, elektrifikacije, kanalizacije, uređenja parkova, šetališta i podesne flore, podizanja turističkih objekata i td.;\n3) - da radi na poboljšanju saobraćja i puteva;\n4) - da se stara oko razvijanja reseptivnog turizma, t.j. oko udobnog ukonačenja i prijatnog boravka putnika, kao da radi oko podizanja novih ugostiteljskih radnji (hotela, restorana, svratišta, gostionica, kafana, pansiona, bifeta i td.) prema savremenim potrebama, te da u tu svrhu zainteresuje i upozori domaći i strani kapital;\n5) - da radi na naučnom ispitivanju i upoznavanju Budve, njenih istorijskih spomenika i starina, domaće umjetnosti i radinosti, na očuvanju prirodnih ljepota i pošumljavanju područja Društva, kao i na njihovom popularizovnaju;\n6) - da radi na neposrednom unapređivnaju turizma, da širi i propagira smisao za ovu privrednu granu u zemlji;\n7) - da u zemlji i inostranstvu organizuje propagandu i obavještajnu službu za ovo područje, da izdaje propagandne prospekte, brošure, slike itd;\n8) - da održava veze i sarađuje sa svima nadležnim vlastima u zemlji, sa domaćim i stranim ustanovama koje se bave unapređenjem turizma, a po potrebi da uzimlje aktivnog učešća u njihovom propagandnom i komercijalnom radu;\n9) - da priređuje zajednička poučna i zabavna putovanja i zajedničke izlete, da potpomaže razvijanje sporta i sportske aktivnosti (priredaba i td.);\n10 - da priređuje izložbe i održava prigodna propagandna predavanja, kojima je cilj unapređenje turizma u zemlji uopšte;\n11) - da se zauzimlje kod državnih i samoupravnih vlasti i turističkih ustanova u svim pitanjima, koja stoje u vezi sa uređenjem mjesta i unapređenjem turizma na području Društva, kako bi se što bolje i što brže postigao željeni cilj".\nPredviđeno je da društvene poslove vrše: skupština, upravni i nadzorni odbor. Detaljno su razrađena poglavlja o članovima, njihovim pravima i obavezama, o društvenim prihodima i imovini, zaključno sa završnim odredbama.\nZa predsjednika Društva izabran je Milan Petrović, potpredsjednik je bio Danilo Rađenović, sekretar Špiro Marković i blagajnik Nikša Fabris. Iz dokumenata i napisa u štampi vidi se da je nova uprava Društva preduzimala mjere u skladu sa usvojenim zadacima i da je u tome imala uspjeha, te je dobilo i priznanje od Turističkog saveza Splita i Dubrovnika. (Glas Boke, br. 228,5.6.1937). Društvo je formiralo sekciju podmlatka u Građanskoj školi u Budvi koja je brojala 70 članova. Bio sam član podmlatka "Mogrena" i dobro se sjećam akcija koje smo izvodili na pošumljavanju i uređenju Budve. Nijemi svjedok tog vremena je borova šuma koju smo posadili u rejonu tvrđave Mogren prije više od pedest godina. Lijepo je danas proći tim gajem.\n"Mogren" - Društvo za uređenje i unapređenje Budve\nNo, kao što je bio slučaj i sa ranijim društvima, poslije nekoliko godina rada i kadrovskih promjena u upravi, društvo je praktično prestalo sa radom. O tome doznajemo na osnovu dopisa koji je upućen listu "Glas Boke" br. 5, od 30. avgusta 1940. godine i koji u izvodima glasi:\n"Skupština društva 'Mogren' u Budvi. U narodnoj kafani u Budvi sastali su se stari i novi članovi da obnove 'Mogren' - društvo za uređenje i unapređenje Budve. Inicijator je bio Branko Popović, profesor univerziteta u Beogradu. Odziv je bio sjajan. Uvidjelo se da su mnoga pitanja pokrenuta... i na tome se ostalo. Mnogo puta slušajući opravdane prigovore gostiju, znali smo samo ramenima sleći. Ranije organizovano Društvo 'Mogren', zamalo kao i mnoge druge organizacije, trebalo je obnoviti, jer su potrebe Budve toliko uočljive, nehaj toliko fatalan, da bi oklijevanje bilo sudbonosno po Budvu i njenu okolinu. Da, Budva ima Opštinsku upravu, Turistički odbor, Društvo prijatelja Budve u Beogradu - ali nedostajala je jedna organizacija privatne inicijative u Budvi - ljudi dobre volje, pa da se rad na terenu izvodi brže i pravilnije. Takva orgnaizacija oživjela je 27. avgusta ove godine..."\nNa skupštini je bilo više govornika, među njima izaslanik Bana g. Selim Kustudić, koji je obećao saradnju nadležnih. Po njegovim riječima Budva će uskoro imati sjajnu budućnost a preko nje i njena okolina. Skupština je izabrala upravu sa predsjednikom Petrom Luketićem na čelu.\n"Po svemu očekujemo da će 'Mogren' u saradnji sa ostalim ustanovama i organizacijama doprinijeti da nam Budva sa njenim čarima i ljepotom pred svakim bude kao nevjesta mlada u svadbenom ruhu..."(AB,OU,k 130/40).\nMeđu prvim koracima koje je obnovljeno Društvo preduzelo bila je akcija da se zaustavi odnošenje pijeska sa budvanskih plaža. Upućena je predstavka Direkciji pomorskog saobraćaja u kojoj se saopštava da se zabrana o odnošenju pijeska ne poštuje i da se sa Slovenske i Bečićke plaže tokom cijelog ljeta vide kamioni kako odvoze velike količine pijeska. Apeluje se i zahtijeva preduzimanje hitnih mjera za prestanak odvoženja pijeska. U Predstavci se kaže:\n"...naše bi plaže osiromašile pijeskom, izgladnjele i konačno propale. S njima bi propala i glavna turistička moć našeg primorja".\nKopija predstavke upućena je i banu Zetske banovine. (AB,OU, k 131/40). Poseban akt broj 3 od 27. avgusta 1927. Društvo je uputilo banu Zetske banovine i izvijestilo ga o rezultatima obnavljačke skupštine "Mogrena", o izboru nove uprave i namjeri da odmah stupe u vezu sa Opštinom Budva, Turističkim odborom, Komandom mjesta, sa upravom AD "Avala", sa Društvom prijatelja Budve u Beogradu, radi pospješivanja započetih i počinjanja novih poslova oko uređenja Budve. Draštvo se iskreno i lojalno stavlja na raspolaganje državnim organima za sve poslove u turizmu. Istovremeno se moli ban da pomogne rad Društva "Mogren". (A,OU,k 131/40).\nU dopisu od 12. septembra 1940. godine, upućenom Društvu prijatelja Budve u Beogradu, javljaju o obnovi Društva, programu rada i želji da unaprijede saradnju sa njima; obavještavaju o veoma uspjeloj zabavi koju je "Mogren" priredio u organizaciji člana Društva gospođe Danice Krpan i drugih gospođica, a koja je donijela čisti prihod od 4.172 dinara. "Dakle naše društvo dobilo je znatnu prvu pomoć. Iznenađeni smo ovim uspjehom, ali i ohrabreni" - kaže se u pismu. Posebna atrakcija na zabavi je bila tačka izbor "Mis Mogrena". (AB,OU, k 130/40).\nRješenjem br. 9534 od 23. oktobra 1936. Osmo odjeljenje Banske uprave na Cetinju imenovalo je članove Turističkog odbora u Budvi - novog organa, zaduženog da se bavi pitanjima turizma. Osnov za donošenje ovog rješenja je Pravilnik o ustrojstvu i radu turističkih odbora Zetske banovine", član 4, stav 4. Svakako da je porast turističkog prometa i značaj turizma za razvoj Banovine u cjelini i turističkih mjesta posebno, uticao na donošenje ovakve odluke. Ocijenjeno je da turistička društva, koja su radila na dobrovoljnoj osnovi kao društvene organizacije u oblasti turizma, ne mogu više sama efikasno da prate i razvijaju ovu djelatnost u opštinama. Prema pisanju štampe i reagovanju Društva "Mogren", moglo bi se zaključiti da u Budvi odluka nije sa oduševljenjem prihvaćena. Tako "Glas Boke" koji u broju 239 od 21. avgusta 1937. najavljuje početak funkcionisanja Opštinskog turističkog odbora konstatuje da postoje primjedbe na njegov rad, jer ne naplaćuje taksu uredno kao "Mogren". Opštinska arhiva sadrži više dokumenata o radu ovog tijela, koje je na sebe preuzelo operativno vođenje turističkih poslova, naplatu turističke takse, odlučivalo o utrošku sredstava, izvodilo manje investicione radove, bavilo se turističkom propagandom i sl. Tako na primjer, budžet Turističkog odbora Budve za 1937/1938 iznosi ukupno 24.953 dinara, a sredstva su se formirala isključivo od boravišne takse. Rashodi su planirani tačno u visini prihoda po sljedećim stavkama:\n"Polivanje šetališta - 2050 din; Osvjetljenje - 4954; Popravka puta do plaže -2000; Pošumljavanje i uređenje parka - 1777; Čišćenje plaža - 1335; Javne svečanosti - 575; Putni troškovi -5000; Reklama - 2475; Nagrada činovniku - 3350."\nBudžet je odobrila Banska uprava posebnim rješenjem b.9986/38, što podrazumijeva da su ovi organi bili pod neposrednim nadzorom Banovine. (AB,OU,k 125/38).\nU zapisniku sa sjednice, održane 14. marta 1938, navedena su imena članova Odbora: predsjednik Milan Petrović, sekretar S. Božović, članovi: Aleksa Zenović, Elijas Sojher, Dano Rađenović, Đuro Radoman, Joko Boreta (aktuelni predsjednik opštine) i Nikša Fabris. Iz sastava odbora da se zaključiti da su njegovi članovi mahom aktivisti Društva "Mogren". Na sjednici je pod tačkom 1. usvojen budžet za 1938/39 u visini 33.0000 dinara prihoda i isto toliko rashoda. Isključivi prihod i u ovoj godini je od boravišne takse, koja se u cjelini ustupa Odboru i može se trošiti namjenski za turizam. Boravišna taksa je utvrđena u iznosu 2 dinara po noćenju. Odlučeno je da se od takse oslobađaju: - organi državni i samoupravni koji borave službeno, pod uslovom da podnesu uvjerenje; - lica koja prolaze kroz mjesto bez noćenja; - djeca posjetilaca do 12 godina; - svi novinari i ljekari, kada se legitimišu, osim članova njihove obitelji; - svi srednjoškolci i višeškolci koji borave u kolonijama i koji su državljani Kraljevine Jugoslavije. Sa 50% popusta oslobađaju se: - posluga posjetilaca; - svi inostrani srednjoškolci i višeškolci koji borave u kolonijama; - rodbina do petog koljena potpuno se oslobađa.\nPovodom održavanja godišnje skupštine Saveza za unapređenje turizma 5. novembra 1939. godine na Cetinju održana je zajednička sjednica Turističkog odbora i Društva "Mogren" i imenovani delegati Nikša Fabris i Aleksa Zenović. Delegatima je dat zadatak da na skupštini nastoje na formiranju Primorskog saveza Zetske banovine, a da prethodno treba da postignu sporazum sa ostalim primorskim turističkim društvima. Kako je završila ova inicijativa iz dokumenata se ne može saznati. Na istoj sjednici pod tačkom 6, po ko zna koji put, razmatrano je odnošenje pijeska sa plaža. Ovoga puta zaključeno je da se postavi tabla da je zabranjeno nositi pijesak s plaže na brijegu (misli se na plažu ispod starog grada, koja je izgradnjom "Avale" bila obogaćena pijeskom) i da će biti kažnjen ko nosi; da se interveniše ko je dozvolio da se sa plaže iznosi pijesak na Cetinje, a preko Lučke kapetanije.\nPošto je 1940. godine istekao mandat starom Odboru predsjednik opštine je predložio Kraljevskoj banskoj upravi listu novih članova, navodeći njihovo zanimanje, sa molbom da se lista potvrdi. Ban je aktom br. 715, od 14. februara 1940. potvrdio predlog i postavio nove članove Odbora. Evo sastava novog Turističkog odbora: 1. predsjednik Radović Ivo, rentijer iz Budve; 2. Za predstavnike opštine - Boreta Joko, predsjednik opštine i Verona Ivo, član opštinske uprave; 3. Za predstavnika "Mogrena" Društva za turizam - Mušura don Antun i Novaković Vaso, hotelijer iz Budve; 4. Za predstavnike hotelijera -Zenović Aleksa; 5. Za predstavnike zanatlija - Fabris Vjekoslav, preduzimač iz Budve; 6. Kao zaslužni za turizam - Medin Nikola, penzioner i sveštenik Nikola Đurđević, paroh budvanski; 7. Sreski ljekar - Lakić dr Radoje; 8. Mjesni učitelj - Radoman Đuro; 9. Lučki zastupnik - Brajak Đuro; 10. Član građevinskog odbora - Deloik Frano, preduzimač iz Budve. (AB,OU,k 129/40). Karakteristično je da su u sastav Odbora uključena dva sveštena lica - pravoslavne i katoličke vjeroispovijesti, inače vrlo cijenjeni, obrazovani i tolerantni ljudi u Budvi. Na predlog predsjednika opštine, ban je u martu mjesecu 1940. godine imenovao Vasa Novakovića za novog predsjednika Odbora. Budžet Odbora za 1939/1940 godinu iznosio je 35.100 dinara i raspoređen je po stavkama, identično, kao i za proteklu godinu. U budžetu za 1940/1941. godinu predviđeno je da se po osnovu boravišne takse prikupi 36.300 dinara, a ukupni prihodi su iznosili 47.200 dinara. Odbor je odlučio da se uputi žalba banskoj upravi na odluku Opštinskog vijeća kojom se boravišna taksa povećava sa dva na tri dinara "budući da nije sada doba uopšte da se povisi taksa, kad je u pitanju da li će uopšte i biti turista" - kaže se u zaključku Odbora. (AB,OU,k 130/40).\nPrema dokumentima Opštinskog upraviteljstva Turistički odbor je postojao i 1941. godine i poslije sloma Jugoslavije i dolaska italijanske vojske. Postoji naredba Musolinija od 24. aprila 1941. godine, čiji je prevod i prepis ovjeren u Sreskom sudu Budve 19. maja 1941. g. da se na području bivše Kraljevine Jugoslavije zaposjednutom od italijanskih vojnih snaga i nadalje primjenjuje zakonodavstvo koje tu važi na polju građanskog, trgovačkog, mjenjačkog i krivičnog prava, ukoliko nije drugačije određeno posebnim odredbama izdatim od italijanskih vlasti... U naredbi broj 1446, koju je 31. jula 1941. godine izdao predsjednik opštine, stoji da se uknjiži suma 8.000 dinara na ime pozajmice od Opštinskog turističkog odbora. Turizam se još jednom spominje prilikom prijema opštinske blagajne na dan 25. oktobra 1941. godine kada se u kasi opštine Budva na ovoj stavki vodio iznos 6502 dinara.(AB,OU,k 131/41).\nDruštvo prijatelja Budve i Južnog Jadrana u Pragu\nU drugoj polovini devetnaestog vijeka, u eri nacionalnog preporoda, Crna Gora je bila u žiži interesovanja češke javnosti. Ni u jednoj slovenskoj zemlji nije se toliko pisalo o Crnoj Gori i sa takvim oduševljenjem, kao u češkim novinama. Tome su svakako doprinijeli perom Holeček i drugi pisci, a Čermak, Zvjeržina i plejada drugih slikara, kičicom. Vodeći listovi u Pragu su sa simpatijama pisali i o bokeškom ustanku 1869. i pratili zbivanja na našim prostorima. Ne malo je Čeha služilo austrijsku vojsku u našim krajevima i tu stekli poznanstva i prijatelje. Po ugledu na Čehe krenulo se i kod nas sa osnivanjem sokolskih društava sa nacionalnim programima. Poslije Prvog svjetskog rata i formiranja Republike na čelu sa slavnim Masarikom odnosi između Jugoslavije i Čehoslovačke bili su više nego srdačni. Sva ta atmosfera prijateljstva, stvarana godinama između naših naroda, imala je odraza i u turizmu. Inače Česi su poznati kao strastveni putnici i zato nije ni slučajno što su baš oni bili prvi i najbrojniji posjetioci naše rivijere i što se u Pragu, novembra 1934. godine osnovalo Društvo prijatelja Budve i Južnog Jadrana.\nBudva: Češki turisti 1922. godine\nInicijativu za osnivanje Društva pokrenule su L. Mašner-Vebrova i E. Stokrova. Dr Vladimir Mrazik, savjetnik Vrhovnog upravnog suda, bio je njegov predsjednik. U pismu koje je novoizabrani predsjednik uputio Društvu "Mogren" javlja da je u Pragu osnovano Društvo prijatelja Budve i Južnog Jadrana, da su osnivanje prijavili Ministarstvu unutrašnji poslova koje je odobrilo "Statut" Društva 20. januara 1935. godine sa prijavljenim članovima. Konstitutivna sjednica Društva održaće se 25. februara 1935. Privremena uprava priprema izložbu slika plaža Južnog Jadrana prilikom velikog sajma u Pragu u martu mjesecu. Slike će razdijeliti putničkim agencijama. Pripremaju se javna predavanja na radiju. Traže da im se pošalju prospekti i drugi propagandni materijal i pozivaju "Mogren" na saradnju. Sa čime se sve bavilo ovo društvo vidi se iz Izvještaja o radu za godinu 1935. koji je sa potpisom sekretara Emilie Kaizlove Štokotve poslat "Mogrenu" iz Praga. U prevodu sa češkog donosimso izvode iz Izvještaja:\n"Bili smo u stalnim kontaktima sa turističkim društvima u Kotoru, Budvi, Svetom Stefanu, Petrovcu i Sutomoru. Sva društva su nam pružila saradnju i pomoć... Društvo 'Mogren' poslalo nam je fotografije o Budvi. Uplatili su 3000 dinara za štampu čeških prospekata. Štampali smo oko 3000 prospekata koje smo uputili hotelu 'Balkan' u Budvi g. Zenoviću. Društvo 'Mogren' poslalo nam je takođe 2600 letaka i pijesak sa raznih budvanskih plaža. Od poslatog pijeska priredili smo izložbu u zvaničnoj kancelariji Kraljevine Jugoslavije i u kancelariji jugoslovenskog hotela. Upravnik hotela 'Balkan' poslao nam je album s fotografijama s Južnog Jadrana koje smo tržaili. Organizovali smo priredbu "O ljepotama Južnog Jadrana" u režiji Jar. Urbana, koju je i posjetilo 200 osoba. To je pobudilo interesovanje, pa smo davali informacije u kafani 'Union'. Svi hoteli u Budvi dali su našim članovima 10% popusta... Poslije sezone obratili smo pažnju na primjedbe gostiju. Upozorili smo 'Mogren'. Glavne primjedbe se odnose na vodosnabdijevanje, čistoću nekih mjesta u Budvi... zelenilo, čistoću plaža i okoline i na povezanost sa Dubrovnikom. U 1936. godini poslali smo 106 dopisa..."(AB,DM).\nMeđu članovima društva bilo je istaknutih ličnosti iz kulture, umejtnosti i privrede. Veliki poklonik Budve je bila i primadona Opere u Pragu, slavna pjevačica Horvatova. U djelimično sačuvanoj prepisci između "Mogrena" i Društva u Pragu ima dopisa u kojima se vrše rezervacije za dolazak i boravak čeških turista u Budvi i sl.\nDruštvo prijatelja Budve u Parizu\nIdeja za formiranje ovog društva rodila se iz velikog prijateljstva i druženja dvojice ljudi: Budvanina Iva Brunića i Parižanina Leona Reja. O tome nam je Ante Slovinić, jedan od aktivnih turističkih poslenika predratne Budve, dugogodišnji urednik "Glasa Boke", ostavio lijep zapis. Prenosio dio njegovog teksta objavljenog u "Pobjedi" od 10. jula 1960. godine pod naslovom "Tri društva prijatelja":\n"Jedno ime zaslužuje da se otme zaboravu. Pola života izbivao je Ivo Brunić iz Budve. I više možda. Kad je u Sueckom kanalu s mukom zaradio penzijski hleb, vratio se u rodni kraj. Popularan i (ne samo u Budvi) poznat kao Dondo Ivo, bio je, što se kaže, duša za turiste. Veseljak, pomalo nastran, prostosrdačan, osvajao je posjetioce, i domaće i strane. Potonje naročito. Svojim čamcem 'Suec' vozio ih je na izlete, šetnje, ribolov... Obreo se jednog dana u Budvi Leon Rej, arheolog i šef francuske arheološke misije u Albaniji. Za Donda Iva vrijedno poznanstvo. Rej ga je zavolio. Bila je to prisna prijateljska veza, a uz nju jačalo je i interesovanje francuskog arheologa za stari grad na morskoj stijeni. Rej je redovno navraćao u Budvu, a Dondo Ivo putovao zimi u Pariz, u goste Reju. Bila je to živa propaganda za Budvu. Iz užeg kruga poznanika rodilo se u Parizu i šire 'Društvo prijatelja Budve'. Zabilježaka i tačnih podataka o tom društvu nije, nažalost, ostalo sačuvano."\nIstražujući građu Opštinskog upraviteljstva Budve našao sam pismo opštine Budva koje je 13. novembra 1930. godine upućeno gos. Leonu Reju u Pariz, kao odgovor na njegov zahtjev poslat opštini 25. oktobra 1930. u kojem je tražio da mu opština ustupi zemljište za gradnju hotela na mjestu koje izabere na žalu ispod puta Budva - Bar. Opština je prethodno tražila mišljenje od Mjesne uprave za grad Budvu i ista je dopisom od 12. novembra odgovorila da je saglasna da se Reju ustupi zemljište besplatno uz obavezu da u roku od dvije godine sagradi hotel od barem 30 soba za stanovanje na datom zemljištu. Rej je obaviješten "Opština u načelu odobrava da Vam besplatno ustupi zemljište za gradnju hotela pod uvjetom da prethodno podnesete nacrt hotela... i uvjete, a dalje će se sa vama pregovarati i zaključivati" kaže se u odgovoru. Rej je bio zadovoljan odgovorom i obavijestio da se plan hotela radi, na što je predsjednik David Ljubiša konstatovao na aktu da se sačeka plan. Nije poznato zašto nije došlo do realizacije gradnje. (AB,OU,k 110/30).\nDvije godine nakon pokušaja gradnje hotela Rej je u Parizu 1932. godine inicirao formiranje Društvo prijatelja Budve. Aktivnost društva bila je kratkotrajna ali nije ostala bez ploda i traga. U avgustu 1932. godine grupa francuskih naučnika i javnih radnika preduzela je velikim putničkim brodom putovanje po Sredozemlju. Na inicijativu "Društva prijatelja Budve" u Parizu, u program ovog putovanja ušla je i posjeta Boki, Cetinju i Budvi". Prije najavljenog dolaska Francuza, Budvu je posjetio Rej i bila je to prilika za g. Slovinića da popriča sa njim i u "Glasu Boke" objavi prilog "Nekoliko časova sa g.Rejom... Na pitanje zašto je toliko zavolio Budvu g. Rej je po prilici rekao:\n"Mnogo sam putovao po svijetu, ali ovako interesantnog starog grada nigdje nijesam našao. Ne samo što je privlačan po svom čudnom položaju i lijepoj okolini, nego je naročito zanimljiv zbog intimnosti koja u njemu vlada. Kad sam u Budvi, čini mi se da sam u jedno velikoj kući u kojoj su svi stanovnici rođaci ili braća".\nG. Rej je bio dobar crtač, pa je Turističkom društvu poklonio 35 komada reprodukcija svojih crteža iz Budve, da se rasprodaju u korist društva. Upisao se prvi u knjigu "Društva Francuza prijatelja Budve, a po punomoći je upisao mnoge ugledne ličnosti, koje su već bile u Budvi. Bio je veoma zadovoljan pripremama koje se čine za doček francuskih turista... G. Rej je obećao sakupiti historijske podatke iz najstarijih vremena Budve za jednu knjigu, koja bi izašla na francuskom jeziku. G. Rej je otputovao u nedjelju za Albaniju, ispraćen od svojih prijatelja".\nU arhivi Opštinskog upraviteljstva postoje dokumenti o pripremama koje su obavljene u Budvi za doček Francuza. Tako je Opština sovjim aktom br.2501 od 13. avgusta 1932. godine pozvala sve organizacije i građanstvo u opštini da se uključe u doček francuskih gostiju: Rečeno je da će u grad doputovati preko Cetinja oko 200 francuskih turista-intelektualaca i ukrcati se na lađu. Opština je u sporazumu sa Društvom "Mogren" formirala Odbor za doček u sastavu: za opštinu David Ljubiša i Milo Rađenović; za Odbor dobrovoljaca Milo Marković i Niko Markišić; za Sokolsko društvo Niko Medin i Milo Ljubiša; za Društvo "Mogren" Mato Urban i Ante Slovinić; za Društvo "Sveti Sava" u Mainama Ivo M. Ivanović i Joko Boreta; za sportski klub "Mogren" Ivo Miković i Nikša Fabris; za građane Rade Zambelić i Ivo Brunić... Na doček je pozvano i Društvo "Dušan Silni" iz Brajića. Utvrđen je program dočeka:\n"1. Slavoluk sa zastavama na kraju parka, pucanje pri dolasku i odlasku; 2. Na dočeku govori na francuskom jeziku profesor Kovačević; 3. Svira se francuska i jugoslovenska himna; 4. Do slavoluka: seljaci u narodnoj nošnji, sokoli, dobrovoljci, Društvo "Sveti Sava" i građani; 5. Povorka ide na pazar; 6. Na pazaru na betonskim trpezama zakuska - sendvići od domaće pršute, srdele slane, jaja, voće i maslac, vino crno i bijelo, limunada. Koncert, razgledanje grada i okoline. Pri odlasku skupljaju se na obali i pozdravlja ih Ivo Brunić. Ivo Brunić da drži knjigu u kojoj će se redom upisivati gosti.. Joko Tanović zadužen za pucanje. (AB,OU,k 113/32)".\n"Glas Boke" prenio je iz pariskog "Le Temps", u broju od 1. oktobra 1932. treći dio napisa o putovanju francuskih intelektualaca, članova društva "Gijom Bide" iz pera Žana Malia, vođe puta i direktora izdavačkog preduzeća "Les Belles Lettres", koji se odnosi na Crnu Goru. Evo kako je opisan doček u Budvi:\n"Najzad je društvo bilo iznenađeno naročito srdačnim prijemom u Budvi, malom gradu od 700 duša koji leži na obali Jadrana, s druge strane Crne Gore, u jednom od najljepših predjela koji postoje na svijetu. Cio narod sa svojim načelnikom, unukom nacionalnog dalmatinskog književnika, i sa svojim 'don-dom', g. Brunićem, podstrekačem ove male varoši, čekao je pod slavolukom članove ove ekskurzije. Oni bjehu dočekani govorima, pozdravljeni 'Marseljezom', zatim praćeni kroz grad i njegove stare tvrđave, da po tom dođu pod stare zidine i da se odazovu jednoj gurmanskoj veseloj zakusci, priređenoj od strane stanovnika, a koju je služila ljupka grupa mladih žena iz Budve. Igre i pomamna kola trajale su satima usred pucnjave u veselih vatri, upaljenih na zidinama i po pristaništu; a u noći, francuski putnici, oduševljeni i ne mogavši više, vratiše se na 'Patras 2'. Više nego i jedan drugi prijem, ništa većma nije mogla da dirne Društvo, kao prijem ovog malog skromnog grada, bogatog srcem koje se ponosi što ima veliki broj starih ratnika, od koj'ih mnogi odjeveni u narodnim nošnjama bijahu primili svoje francuske drugove sa razvijenom zastavom i francuskim ratnim krstom na grudima. Želimo da Francuzi ne zaborave Budvu. Kad bi mogli čak i pomoći da ožive ovaj kutak Jadrana, čije more, plaže, stijene i planine nadmašuju ljepotom mnoga mjesta koja posjećuju turisti!"\nDruštvo prijatelja Budve i okoiline u Beogradu\nIzgradnja dvorca u Miločeru - ljetnje rezidencije kraljevske porodice, imala je velikog uticaja za razvoj turizma na Budvanskoj rivijeri, kako na propagandnom planu, tako i na uređenju mjesta, izgradnju komunalne infrastrukture, naročito u poboljšanju saobraćajnih veza. Počev od 1935. godine kraljevska porodica je redovno dolazila na ljetovanje, a često su ih u Miločeru posjećivali značajni gosti iz zemlje i inostranstva. Poraslo je interesovanje za Budvu, posebno kod beogradskih političkih i privrednih krugova, tako da se 1937. godine realizovala, već nekoliko godina ranije najavljivana ideja o osnivanju u Beogradu "Društvo prijatelja Budve i okoline". Novoosnovano društvo se deklarisalo kao nacionalno kulturno udruženje, opšteg i korisnog karaktera, potpuno nezavisno i van svake političke ili vjerske akcije. U članu 1. Pravila Društva, koja su usvojena 1937. godine stoji: "Prijatelji Budve u Beogradu organizuju udruženje u cilju unapređenja turizma u Budvi i okolini. "Za predsjednika udruženja izabran je Jeremija Zivanović, guverner kralja Petra. Društvo je radilo pod pokroviteljstvom princa Tomislava Karađoređevića. Na prvoj skupštini društvo je imalo 4 dobrotvora, 13 utemeljivača i 66 redovnih članova. Redovno su se održavale godišnje skupštine i rastao je broj članova tako da ih je 1940. godine bilo: 7 dobrotvora 22 utemeljivača i 100 redovnih članova. Sve su to bila poznata imena iz oblasti kulture, privrede i politike, a među njima je bilo i vrlo imućnih ljudi. Društvom je rukovodio upravni odbor. Sekretar društva Aleksandar Zdravković, posebno se isticao agilnošću i zauzimanjem za razvoj Budve. Društvo je štampalo godišnje izvještaje o radu sa detaljnim pregledom svih aktivnosti koje je preduzimalo u toku godine. Štampana je i propagandna brošura o istoriji Budve i njenim ljepotama. Uvedena je bila praksa da se svake godine u Beogradu, na Kolarčevom univerzitetu, organizuje "Budvansko veče" sa bogatim kulturno-umjetničkim programom, uz učešće poznatih beogradskih umjetnika. Tako je 1940. godine izvedena predstava po S. M. Ljubiši: "Na Drobnom pijesku" (slike iz paštrovićke prošlosti). Opštinska uprava Budve, Turistički odbor i posebno Društvo "Mogren" prisno su sarađivali i koordinirali rad sa Društvom prijatelja Budve u Beogradu i bili prinuđeni da im se obraćaju sa molbom da intervenišu kod nadležnih ministarstava i banske uprave u cilju rješavanja pitanja od interesa za Budvu. Tako se Društvo posebno angažovalo na dovođenju vode sa izvora Pirotac, uspjelo je sa intervencijom kod bana i Budvi su odobrena sredstva u iznosu 50.000 dinara za izgradnju puta do Slovenske plaže, uticali su na redovniji pomorski saobraćaj, na uređenje luke, popravci puta Budva-Kotor, pregovarali o uvođenju električnog osvjetljenja. Društvo je finansiralo opremanje plaže Mogren sa kabinama, suncobranima, stolicama, izradilo drvenu stazu do druge plaže, nabavilo 150 palmi za Budvu i okolinu. U režiji Društva izrađen je i usvojen prvi urbanistički plan Budve (regulacioni plan). (AB,FD).\nDruštvene organizacije iz oblasti turizma u Budvi odigrale su pionirsku ulogu u razvoju turizma na ovom području i njima pripada velika zasluga što je turizam između dva rata definisan kao osnovna perspektivna privredna djelatnost ovoga kraja. Društva su ulagala velike napore da se Budva poveže sa svijetom, da se radi na rješavanju komunalnih problema, saobraćaja, gradnji ugostiteljskih objekata, pošumljavanju i uljepšavanju mjesta, zaštiti plaža, čistoći - jednom riječju, nastojali su da se stvore uslovi da Budva postane omiljeno mjesto za boravak naših i stranih gostiju. U društvima su radili entuzijasti, iz ljubavi prema rodnom mjestu, ne žaleći truda i znanja da unaprijede život u gradu. Bili su to kulturni ljudi, građanskog porijekla, različitog obrazovanja i struke - ljudi koji su vidjeli svijet, govorili strane jezike i dostojno predstavljali ovaj kraj. U tome su im svesrdno pomagali prijatelji Budve u zemlji i inostranstvu.\nSvima njima pomenutim u ovom radu, kao i drugim ovom prilikom nepomenutim ličnostima, treba odati puno priznanje za trud i uspjehe u razvoju turizma i ne dozvoliti da padne zaborav na njihova imena.


Erdogan: Nezavisni Kurdistan je nedopustiv\nNaslovnica NAJNOVIJE Svijet Erdogan: Nezavisni Kurdistan je nedopustiv\nTurski lider jača pritisak na iračku regiju Kurdistan nekoliko dana pred planirani referendum o nezavisnosti.\nNezavisna kurdska država izdvojena iz Iraka ne može biti dopuštena, izjavio je turski predsjednik Recep Tayyip Erdogan, pojačavajući pritisak na iračku regiju Kurdistan samo nekoliko dana uoči njihovog planiranog referenduma o nezavisnosti.\nReferendum je izazvao ogorčenost centralnih vlasti u Bagdadu, a izjave Ankare koje pokazuju povećanu zabrinutost zbog referenduma.\n“Definitivno nismo strana koja bi podržala takvu nezavisnu državu u Iraku. To se ne može dogoditi; nije moguće da tako nešto bude dopušteno”, rekao je Erdogan na konferenciji u New Yorku, gdje se održava Generalna skupština Ujedinjenih naroda.\n“Nadam se da će [čelnik autonomne regije iračkog Kurdistana Mahmud] Barzani i njegov tim promijeniti pogrešnu odluku što je prije moguće”, dodao je turski lider.\nRanije je upozorio kako će zbog referenduma Turska razmotriti nametanje sankcija autonomnoj regiji Kurdistanu, na sjeveru Iraka.\nTursko nacionalno vijeće sigurnosti i Vlada razgovarat će u petak “koju vrstu sankcija možemo nametnuti, ili ćemo nametnuti”, rekao je Erdogan novinarima u New Yorku.\nTurska ima brojnu kurdsku manjinu i bila je u dugogodišnjem sukobu s Radničkom partijom Kurdistana.\nIran i Sirija također su zabrinuti da bi referendum mogao ohrabriti secesionističke ideje među njihovom kurdskom manjinom.\nSjedinjene Američke Države i Irak nedavno su ponovili kako se protive referendumu.\nD A W U D. 21. Septembra 2017. At 14:44\nZapadu je u interesu da otvore novo zariste krvoprolica muslimanske krvi i kako bi mogli jos nekoliko godina prodavati i isprobavati njihova oruzja. A u zadnje vrijeme hi i Rusija prati u tim zlocinima!


Posetili smo Prirodnjački centar Svilajnac - MamaiTata\nMay 04th, 2018 By Ljubica Bildi\nKako Andrej raste i dolazi u godine kada ga dosta stvari interesuje i želi da otkriva nove nauke, tako i mi zajedno sa njim otkrivamo mesta koja bi njemu bila interesantna. Pogotovo je to bitno jer zbog Davida i Lenke ne možemo baš svuda da idemo i nekada propustimo dobra dešavanja u kojima znamo da bi Andrej uživao.\nZa Prirodnjački centar Svilajnac smo čuli od Andrejeve vaspitačice još prošle godine, hvalila ga je i rekla da je idealan da predškolci odu i dožive sve što taj centar pruža. Jedva sam čekala proleće i lepo vreme da odemo i uverimo se i sami. Udaljenost od Beograda je 110 km što znači da relativno brzo stižete jer se većim delom puta puta vozi po auto putu.\nOdmah na ulazu nas je sačekalo ljubazno osoblje koje je radilo na delu gde se prodaju karte i pozdravilo se sa decom pojedinačno, što mi je super jer se uvek svi obraćaju roditeljima a ove male ljude oko naših nogu niko ne primeti. Karte za odrasle su 500 dinara, deca mladja od tri godine ne plaćaju, a dečija karta je 350 dinara. Klinci su dobili brošurice za obilazak a zatim smo i ušli u sam centar.\nOdmah smo primetili da sam muzej u tom predvorju podseća na svetske po čistoći, prostranosti i osvetljenošću. Tu je bio i kustos koji nas je pozdravio i kome smo rekli zbog čega smo došli. U unutrašnjem delu zgrade nije dozvoljeno snimanje, tako da smo tu napravili samo par slika ali ćemo vas sprovesti kroz sve ovim tekstom 🙂 Krenuli smo da obilazimo prvo centralni deo i na prvom koraku nas je dočekalo oduševljenje zvano ogroman skelet dinosaurusa, Andrej se oduševio i nije hteo da ide dalje dok nismo pročitali sve što je o njemu napisano na tablama pored. Lenka se uplašila od veličine ali kad sam joj objasnila da dinosaurus nije živ onda je i ona prišla i pogledala sve 🙂 Tu je bilo još naravno manjih skeleta koji su isto tako oduševljavali svojom veličinom. I mi odrasli smo uživali u prizoru a kamoli deca. Ukupno u muzeju se nalazi sedam skeleta iz perioda kada su živeli dinosaurusi koji su urađeni identično originalima i oni zauzimaju taj centralni, glavni deo zgrade.\nPrešli smo i na gornji sprat gde je izložena velika replika mamuta “Kike” u prirodnoj veičini i David je tada pitao zašto se on ne pomera, što samo leži tu 🙂 Andrej je otišao sa tatom da čita i gleda sve detaljnije pošto ga je naravno sve zanimalo a ja sam sa Davidom i Lenkom detaljnije posmatrala taj skelet i pokušala da im objasnim koliko se to može trogodišnjacima, otkuda taj skelet tu i kada je taj mamut živeo. Gledali su me u čudu i mislim da nisu baš shvatili ali sam sigurna da su zapamtili šta su videli jer ne možete da ne ostanete zatečeni veličinom ovog eksponata.\nU tom trenutku Andrej dolazi sav ushićen do nas i govori da su tamo pećinski ljudi, odlazimo za njim dole u prizemlje i shvatamo zašto tako reaguje jer su napravljene statue pećinskih ljudi u njihovoj prirodnoj veličini. Ceo taj deo centra je posvećen ključnim delovima nastanka čoveka i modernog sveta počevši od Velikog praska pa na dalje. Skelet bebe, 6000 godina pre n.e. nam je takođe privukao pažnju. Vraćamo se, prolazimo pored sveta minerala i stena kao i delom koji se bavi meteoritima i to onim koji su pali na teritoriju naše zemlje. Geološki deo Srbije ih nije toliko interesovao jer je čak i Andrej mali da toliko sve shvati i upije ali je više puta pogledao na ekranu kako se planeta Zemlja formirala odnosno kontinenti. Ubrzani snimak pokazuje kako su se vremenom razdvajali kontinenti do momenta kako izgledaju danas.\nZavršili smo obilazak unutrašnjeg dela i krenuli napolje jer se tamo nalazi dino park. Ovaj deo je Davidu i Lenki više prijao i više pažnje im odvlačio što je i logično s obzirom na godine. Sam dino park je odlično sređen i raspored svih eksponata je skladan. U jednom delu se nalazi i vulkan u koji možete da uđete i otkrivate sve vezano za vulkane. Šta su vulkani, gde se nalaze kao i slike najvećih vulkana na našoj planeti.\nU parku se nalazi i suvenirnica koja je smešten u delu koji izgleda kao kamena pećina i tu ćete naći sigirno nešto drago za poneti kući kao uspomenu. Razne sitnice, suveniri, bojanke, igračke dinosaurusi raznih veličina, pa sve do do ozbiljnih enciklopedija. Ono što nisam spomenula je da i unutra kao i u parku imate toalete koji su čisti, verujem da to svima nama sa manjom decom jeste bitna informacija.\nUmorili smo se od šetnje i bilo je vreme da nešto i pojedemo pa smo seli u restoran koji se nalazi u centru pored dino parka. U tom trenutku je trajao ručak grupe dece koja je u tom trenutku bila u poseti centru i to ovde nije čudno jer se stalno prave grupni obilasci, radionice i razna dešavanja u samom parku. Konobar nam je predložio da zbog galame sednemo u deo koji je odvojen koji je kao kačić da bi nam bilo prijatnije ali smo mu rekli da smo na galamu navikli i da nam ne smeta dečiji žamor, ipak, imamo troje dece to je normalno stanje stvari 🙂 U samom restoranu možete da birate od pojedinačnih obroka do paketa obroka za odrasle i za decu. Dečiji obrok je baš prilagođen deci pa tako umesto standradnog pomfrita deca dobijaju smajliće od krompira, i da stvarno izgledaju kao smajliji 🙂 Ako uzmete ceo dečiji obrok dobijaju i keksić/kolačić u obliku dinosaurusa. Mi nismo uzimali komplet obroke nego smo uzeli pojedinačno, tri pileće supe, dve procije pomfrita i dve porcije grilovane piletine i salata. Sve smo to podelili na nas petoro iz razloga što stvarno nije bilo potrebe da uzimamo svima po obrok jer su porcije skroz pristojne i nismo bili toliko gladni. Grilovana piletina je bila odlična, hrskava spolja meka iznutra i sočna. Sve to što smo pojeli i popili (velika flaša vode, tri soka i kafa) nas je koštalo 1300 dinara.\nU dino parku se nalazi i deo za manju decu koji je kao igraonica, deo sa peskom gde oni imaju priliku da iskopavaju kosti i budu istraživaći, mali dinosaurusi na koje mogu da se penju, kao i mesto gde mogu da se igraju sa igračkama, da crtaju i slažu kockice. U centru se mogu organizovati i rođendani a i sam centar često pravi razne događaje na koje možete da dođete.\nUživali smo u svemu, Andrej je bio pod utiskom i naredni dan pa čak i David i Lenka koji nisu mogli da razumeju sve ali i su im se jako svideli dinosaurusi u parku 🙂 Ovo je jedan od odličnih načina da se deci približi svet nauke na zabavan i inovativan način. Mi ćemo sigurno doći još jednom na neki od dešavanja kada se izvode razni eksperimenti sa gostujućim naučnicima i ljudima iz struke.\nDa li ste bili u Priodnjačkom centru Svilajnac, kako se vama sviđa, ako niste da li ćete ići, pišite nam slobodno 🙂\nPrevious Post Previous post: String art – presladak dekor svake sobe\nNext Post Next post: Osam aktivnosti u kojima uvek možete uživati iako ste zauzeta mama


eKapija | Smanjenje ili ukidanje carina nužno za bolju trgovinsku razmjenu BiH i Irana\nIzvor: Indikator | Subota, 03.03.2018.| 08:43\nSmanjenje ili ukidanje carina nužno za bolju trgovinsku razmjenu BiH i Irana\nObostrano smanjenje ili ukidanje carina između Bosne i Hercegovine i Irana pospješilo bi trgovinsku saradnju dvije zemlje koja je sada simbolična, rečeno je na poslovnom Forumu BiH-Iran koji je održan u Sarajevu.\n- Za jedan broj tarifnih linija, gdje imamo šanse i respektabilne izvozne kapacitete Iran bi smanjio ili ukinuo carine i time bi se olakšala trgovina i naš proizvodi bili bi konkurentniji. Na isti način iranska strana bi za jedan broj proizvoda tražila ustupke od bosanskohercegovačke strane - kazao je ministar vanjske trgovine i ekonomskih odnosa Mirko Šarović.\nIako ima veliki potencijal, ekonomska razmjena BiH sa Iranom iznosi samo 6 miliona KM, što ne odražava realne kapacitete dviju zemalja. Ključni uslovi za poboljšanje ekonomskih odnosa dviju zemalja su bolji sporazum o preferencijalnoj trgovini, vizni režim i platni promet.\ntrgovinska razmjena BiH i Irana\ntrgovina BiH i Irana


LEPA&SREĆNA: Konferencija o ženskom zdravlju powered by Dunav Osiguranje | Lifestyle | Vesti\nLEPA&SREĆNA: Konferencija o ženskom zdravlju powered by Dunav Osiguranje 0 Podeli PODELI TWEET POŠALJI E-MAIL\n13.10.2020 17:13 14.10.2020 08:54\nSvakog oktobra magazin “Lepa & Srećna” organizuje konferenciju posvećenu ženskom zdravlju. Ove godine njen slogan je “Zdrava žena, zdravo društvo”, a zbog aktuelne situacije biće održana putem video-veze, 15. oktobra u 11 sati.\nU okviru tri panela, eminentni medicinski stručnjaci govoriće o značaju preventive kod najčešćih ženskih oboljenja i o reproduktivnom zdravlju, a treća tema nametnula se sama i posvećena je pandemiji. Učesnici konferencije će podeliti svoja iskustva u lečenju infekcije izazvane virusom SARS COVID 2 i razgovarati o modelima zemalja koje su uspele da zaustave širenje zaraze.\nGlavna urednica magazina Lepa & Srećna Žaklina Milenković poziva sve zainteresovane da u četvrtak od 11 sati prate konferenciju “Zdravlje žena Srbije powered by Dunav osiguranje” preko live stream platforme OVDE.\nKonferencija Konferencija o zdravlju žena Žaklina Milenković Lepa&Srećna


Još sedam dana do izvlačenja Ušće nagradnih putovanja! - Story\nSara JO i Aleksandar Stojanović ubediće vas zašto da ove zime otputujete u Safari u Keniji ili u hotel od leda u Finskoj\nNe znaš gde da otputuješ na zimu? Zeliš nešto novo i egzotično, a nemaš vremena da istrazuješ nove destinacije? UŠĆE Shopping Center te vodi na sasvim HOT i COOL putovanja. Svi oni koji se u periodu do 30. oktobra odluče za kupovinu u UŠĆU mogu osvojitinagradno putovanje u Najrobiji u Keniji ili Laponiju u Finskoj. Pored glavnih nagrada, kupci mogu osvojiti i neku od nedeljnih nagrada, a to su boravak na Kopaoniku, Vrnjačkoj Banji ili na Zlatiboru.\nNačin prijave i učestvovanja u UŠĆE nagradnoj igri je veoma jednostavan. Sve sto trebate da uradite je da u period od 02.10. do 30.10. ostvarite kupovinu u iznosu od najmanje 5.000 dinara, sa najviše dva računa. Donošenjem računa na obeleženo mesto u UŠĆE Shopping Center ostvarujete pravo da popunite cep-cep karticu koju ubacujete u obeleženu kutiju u holu. Time ste stekli pravo da učestvujete u izvlačenju glavnih ili neke od nedeljnih nagrada.\nTags: Aleksandar Stojanovićhot ili cool nagradna igraSara JovanovićUŠĆE Shopping Center\nJelena Đoković objavila prvu fotografiju malene Tare (foto)\nGlumac Goran Sultanović hitno prebačen u bolnicu i operisan


Djordjević: U Srbiji tokom krize 16.000 gradjana ostalo bez posla | Novinska agencija Beta\nEKONOMIJA | 22.05.2020 15:30 > 22.05 15:30\nDjordjević: U Srbiji tokom krize 16.000 gradjana ostalo bez posla\nMinistar za rad, zapošljavanje, boračka i socijalna pitanja Zoran Djordjević izjavio je danas da je u Srbiji tokom krize izazvane pandemijom korona virusa bez posla ostalo oko 16.000 gradjana.\nNajbolji pokazatelj, kako je naveo Djordjević, koliko je ljudi ostalo bez posla tokom krize u Srbiji je razlika izmedju broja onih koji su poreze i doprinose uplaćivali pre krize i sada, a to je njih 15.906.\nDjordjević je na konferenciji za novinare, organizovanoj povodom sednice Socio-ekonomskog saveta, naveo da je pre početka pandemije, poreze i doprinose uplaćivalo 2.117.196 gradjana, a da je taj broj 10. maja bio 2.101.290.\n"Takodje zaobidjeni su odredjeni sektori koji su dali veliki doprinos poput sektora transporta, a velika preduzeća su izuzeta od beneficija koje su date privredi", izneo je kritiku Nenezić.\nOn je pomenuo i da treba poboljšati i reformisati nacionalnu službu za zapošljavanje, gde je sistem rada prevazidjen i ne daje rezultate.


Rat u Parizu: Teroristi opkoljeni i pohvatani! | Skandalozno\nNastavak rata u Parizu: Teroristi opkoljeni i pohvatani, ima mrtvih i ranjenih! – VIDEO\nNakon terorističkih napada u petak, u kojima je poginulo 129 osoba, stanje u francuskoj prestonici je još uvek vanredno.\nNaoružane policijske snage izvršile su rano jutros raciju u jednom od predgrađa na severu Pariza, prenosi BBC, u kojoj ima poginulih i uhapšenih, a povređeno je i nekoliko policajaca.\nPolicija je uhapsila sedam osoba koje su osumnjičene za povezanost sa terorističkim napadima u Parizu, navode francuski mediji.\nNovinari koji se nalaze na licu mesta javili su da su čuli pucanj pre poslednjeg hapšenja.\nPariska policija je deset dana pre nego što su izvedeni pogubni napadi znala da šestočlana grupa priprema teroristički napad velikih razmera na prestonicu, ali tu informaciju nije prosledila francuskoj obaveštajnoj službi, navodi danas kanal „Frans 24″.\nOd osumnjičenih se uzimaju uzorci DNK, javljaju francuski mediji. Oni navode i da je racija u predgrađu Sen Deni sprovedena zbog informacija da je planiran još jedan napad, i to na poslovnu četvrt Pariza.\nAustrijsko Ministarstvo unutrašnjih poslova saopštilo je da je belgijski državljanin Salah Abdeslam, osumnjičen za napade u Parizu, bio na policijskoj listi EU i da je zaustavljen u Austriji u septembru, o čemu su izveštene vlasti Belgije.\nZvaničnik Ministarstva rekao je da je Belgija registrovala Abdeslama u Šengenskom informacionom sistemu zbog sumnje na neidentifikovanu kriminalnu aktivnost.\nZvaničnici su ranije rekli da je Abdeslam ušao u Austriju iz Nemačke 9. septembra sa dva nepoznata saputnika i da su zaustavljeni u rutinskoj kontroli saobraćaja. Oni su tada rekli da idu na odmor u Beč, preneo je AP.\nAbdeslam (26) je osumnjičen da je bio vozač grupe napadača iz Pariza. Njegov brat Brahim bio je među bombašima samoubicama i ubio je jednog civila kada se razneo ispred restorana u glavnom gradu Francuske.\nJedan osumnjičeni ispraćen je iz zgrade, javio je dopisnik britanskog Kanala 4. Muškarac je obučen u belu majicu, javio je BBC.\nKako prenose reporteri koji se nalaze na licu mesta, policija im dozvoljana da prođu kordon kako bi slikali, što je znak da se operacija bliži kraju.\n(bbc, tanjug, srna)\nBudite prvi sa komentarom na članku "Nastavak rata u Parizu: Teroristi opkoljeni i pohvatani, ima mrtvih i ranjenih! – VIDEO"


Naslovna Tenis WTA finale u Meksiku\nFinalni WTA turnir neće biti odigran u Kini, kako je prvobitno bilo predviđeno, već u meksičkoj Gvadalahari, saopštila je Svjetska teniska organizacija.\nTurnir najboljih osam teniserki trebalo je da se održi u kineskom Šenženu u novembru, a nije naveden razlog za promjenu, dodavši da se finale sljedeće godine vraća u kineski grad.\nKineski grad je prvi put bio domaćin 2019. godine, dok je proše godine isto bilo otkazano, zbog koronavirusa. Prema postojećem ugovoru, turnir bi trebao da se održava u Šenženu do 2030. godine.\n“Oduševljeni smo što će ove godine turnir biti odigran u uzbudljivom i živopisnom gradu Gvadalahari”, rekao je Stiv Sajmon, izvršni direktor WTA.\nGvadalahara je ove godine bila domaćin WTA turnira, a to će biti prvi put da najbolje teniserke finale igraju u Meksiku.\nPrethodni tekstNica i Marsej 27. oktobra ponavljaju meč\nSljedeći tekstBajern pobjedom u Barseloni kreće napad na trofej Lige šampiona, a Meridian na ”jedinicu” nudi najveću kvotu – 1.71!\nOstalo A.D. - 26/09/21 16:27 0\nZenit lako savladao Rubin!\nM.B. - 3/05/21 18:34 0


RTCG - Radio Televizija Crne Gore - Nacionalni javni servis :: Politika :: Samo EU može da pomogne državama Zapadnog Balkana\n08. 04. 2020. 06:55 >> 06:53 1\nSvjetska ekonomija će proći kroz recesiju, a njeno trajanje zavisiće od toga koliko se brzo i efikasno izborimo sa pandemijom. Balkan može očekivati veliki ekonomski pad u narednim mjesecima i EU će biti važna u pružanju pomoći u ekonomskom oporavku. Nijedna druga snaga nema resurse da značajno pomogne regionu, bez obzira na dezinformacije koje Кina i Rusija šire - kaže u intervjuu Pobjedi ekspert za Balkan, američki analitičar Januš Bugajski.\nIstiče da Crna Gora mora blisko sarađivati sa svojim susjedima i Evropskom unijom kako bi se bolje pripremila za buduće prijetnje epidemijama.\nDa li imate bilo kakve prognoze kada bi najveća kriza nakon Drugog svjetskog rata mogla da bude završena?\nBUGAJSKI: Postoji nekoliko projekcija epidemiologa, ali na kraju niko ne zna koliko će ljudi umrijeti prije nego što je naša vrsta izgradi imunitet i pronađe se vakcina. Postoje čak i upozorenja da će se drugi smrtonosniji soj korona virusa razvijati u narednim godinama, iako će mnogi biti uvjereni da je pandemija trajno za nama.\nSjedinjene Američke Države su žarište pandemije. Što se to desilo, pa je pošlo naopako?\nBUGAJSKI: Evidentna su tri problema u SAD u borbi protiv virusa. Prvo, došlo je do propusta u pripremi jer je administracija zanemarivala savjete stručnjaka, nije mobilisana zdravstvena usluga, nijesu stvorene zalihe neophodne opreme, uključujući i respiratore.\nDrugo, Tramp nije bio na visini ovog zadataka. Na početku pandemije je radio sve da relativizuje prijetnju, pa čak je i tvrdio da su upozorenja politički motivisani protiv njega. Amerika je izgubila dragocjeno vrijeme dok se virus širio. I treće, nedostajao je jedinstven odgovor na pandemiju jer je svaka država sprovodila sopstvenu politiku, a savezna vlada izdavala slabe smjernice uz nedovoljnu pomoć bolnicama.\nI Evropska unija je kasno odgovorila na krizu, podrška je, za Italiju i Španiju, stigla kasno… Da li je ova pandemija pokazala da EU ipak ne funkcioniše kad izbije kriza?\nBUGAJSKI: I Evropski odgovor na pandemiju je bio poput američkog - nedostatak pripreme, planiranja, liderstva i sprovođenja odluka. Da budemo fer, niko živ u SAD i Evropi nikad nije iskusio takvu prijetnju i sve ovo je van našeg iskustva. Ne mislim da nedostatak brze reakcije govori da je EU projekat mrtav, ali će sada biti potrebno osposobiti evropske institucije i politike da se nose sa budućim prijetnjama. Ako Italija i Španija nijesu mogle same da se izbore sa pandemijom, tada multinacionalne institucije postaju još važnije.\nNaš region je imao dosta problema i bez korona virusa. Sada je stvorena prava konfuzija, puno se, naročito u Srbiji, ,,izlilo žuči” protiv Evropske unije. Opet, iz Brisela se tvrdi da lažne vijesti o koroni uglavnom dolaze iz Pekinga i Moskve... Da li ljudi sa ovih prostora u toj konfuziji mogu izgubiti evropsku perspektivu?\nBUGAJSKI: Ne dolaze sve dezinformacije o virusu iz Кine ili Rusije, jer postoje mnogi teoretičari zavjere i lakovjerna publika i na samom Zapadu. Međutim, Peking i Moskva su pokušali da koriste konfuziju i strah kako bi dokazali da Evropska unija i NATO propadaju. U stvarnosti - i Кina i Rusija su pale na testu jer su prikrivale razmjere zaraze u obje zemlje. U Rusiji će pandemija vjerovatno stvoriti otpor prema Putinovoj vlasti u vrijeme kada je ekonomija u krizi zbog kolapsa cijena nafte. Građani Zapadnog Balkana ne smiju da izgube svoju evropsku perspektivu jer je u državama koje bi željele da budu alternativa EU - u Кini i Rusiji – stanje je mnogo gore. I na kraju, demokratije su otpornije na krize nego diktature.\nKako će ova pandemija uticati na svjetsku ekonomiju i privredu regiona Zapadnog Balkana?\nBUGAJSKI: Svjetska ekonomija će proći kroz recesiju, i njena dužina i ozbiljnost zavisiće od toga koliko se brzo i efikasno izborimo sa pandemijom. Balkan može očekivati veliki ekonomski pad u narednim mjesecima i EU će biti važna u pružanju pomoći u ekonomskom oporavku. Nijedna druga snaga nema resurse da značajno pomogne regionu, bez obzira na dezinformacije koje Кina i Rusija šire.\nKako se Crna Gora bori sa ovom zdravstvenom krizom?\nBUGAJSKI: Crna Gora se prilagođava prijetnji i preduzima važne mjere za ograničavanje dalje infekcije, kao što je slučaj u opštini Tuzi. Ali, u većini zemalja pandemija nije shavaćena ozbiljno da bi se ranije reagovalo i spriječilo širenje infekcija i žrtve. Crna Gora mora blisko sarađivati sa svojim susjedima i EU kako bi se bolje pripremila za buduće virusne prijetnje.


Foto: D. Milovanović/Ž.Knežević/ilustracija\nBelivuk je unutar stadiona Partizana imao strogo čuvani bunker sa video-nadzorom ispred ulaza, ali i u samoj prostoriji.\nI Ritopek je mesto za koje se pretpostavlja da je jedan od štekova Velje Nevolje, jer tamo ima vikendicu.\nTakođe, Mala Šilerova je lokacija u beogradskom naselju Zvezdara gde je Belivuk krenuo da zida svoju "tvrđavu".\nSva tri mesta povezuje jeziva crna kapija sa šiljcima.\nPodsećamo Veljko Belivuk (36), Marko Miljković (29), kao i V.D. (1974), A.V. (1981), M.B. (1984), D.T. (1982), N.S. (1987), N.L. (1979), M.T. (1987), V.G. (1982), F.I. (1991), S.L. (1985), B.K. (1987), V G. (1984), M.B. (1988), N.S. (1991), N.Đ. (1985), Ž.K. (1979) i N.J. (1971) uhapšeni su u nedavnoj akciji policije.\nMarko Miljković bunker Ritopek Velja Nevolja Veljko Belivuk Mala Šilerova bunker na stadionu Partizana


Rezultati III konkursa za najbolji putopis starijih osoba "Draganova nagrada 2017" - Penzin\nPočetna Magazin Godine Rezultati III konkursa za najbolji putopis starijih osoba “Draganova nagrada 2017”\nRezultati III konkursa za najbolji putopis starijih osoba “Draganova nagrada 2017”\nSa zadovoljstvom možemo da vam saopštimo da je završeno ocenjivanje radova pristiglih na III konkurs za najbolji putopis starijih osoba “Draganova nagrada 2017”. Slede druženja sa autorima u četiri grada Srbije, nagradno putovanje za prvonagrađene, a zatim ćemo, na stranicama Penzina, objavljivati izabrane i nagrađene radove. Da zajedno uživamo u čitanju i ove godine… Do sledećeg konkursa u kome će, nadamo se, učestvovati još naših čitalaca.\nFotografija: Jelena Konstantinović, UG Snaga prijateljstva – Amity\nNa ovogodišnji III konkurs za “Draganovu nagradu 2017” za najbolji putopis starijih osoba, pristigli su radovi 192 autora, od kojih su radovi 189 autora selektovani za ocenjivanje (radovi troje autora nisu ispunjavali kriterijume).\nJelena Ocić, novinarka\nVidak Maslovarić, književnik\nBeba Kuka, doktorka političkih nauka, donator „Draganove nagrade“\nMira Satarić, dipl. filolog, Amity\nAleksandra Jovanović, urednica portala Penzin\nizabrala nagrađene i posebno pohvaljene autore (čije će radovi biti objavljeni u štampanoj publikaciji u izdanju UG Snaga prijateljstva – Amity)\nKategorija: Najbolja ženska putopisna priča – ocenjivano 39 radova\nI nagrada: Jelena Lopušina “Park srpske heroine”, Zemun\nII nagrada: Biljana Benić, “Ljubljana, Bled i Bohinj ili priča o prijateljstvu”, Apatin\nIII nagrada: Ljubica Žikić, “Putem vina i sećanja”, Kragujevac\nKategorija: Najbolja muška putopisna priča – ocenjivano 25 radova\nI nagrada: Aleksandar Damjanović, “Zemlja izuzetnih prirodnih lepota – Norveška”, Novi Sad\nII nagrada: Branislav Bane Docin, “Parče neba”, Požarevac\nIII nagrada: Vitomir Ćurčin, “Susret u Veroni”, Zrenjanin\nKategorija: Najbolja priča o putovanju po Srbiji – ocenjivan 31 rad\nI nagrada: Dimitrije Janičić, “Ulični turista ili šetnja kroz prošlost”, Beograd\nII nagrada: Tomislav Milković, “Dolinom Pčinje”, Grocka\nIII nagrada: Radovan Vučić Saković, “Zarastoše staze naše”, Kragujevac\nKategorija: Najbolja priča o putovanju u inostranstvo – ocenjivano 55 radova\nI nagrada: Zlata Rakić, “U zemlji Džingis Kana i divljih konja”, Novi Sad\nII nagrada: Ljiljana Pantelić Novaković, “Molitva na jezeru Ladoga”, Beograd\nIII nagrada: Miomir Pavlović, “Tahićanska čorba”, Niš\nKategorija: Najbolja putopisna pesma – ocenjivano 39 radova\nI nagrada: Ljubomir O. Vujović, “Hilandar”, Beograd\nII nagrada: Branislav M. Vuković, “Grdanov grob”, Berane, Crna Gora\nIII nagrada: Dane Polić, “Putovanje u mladost”, Valjevo\nPosebno pohvaljeni radovi (abecednim redom)\nBiljana Dimitrijević Martinov, “La Bella Italia”, Zrenjanin\nBranko Popović – Miles, “Mašina”, Atina, Grčka\nBudimir Buda Stanković, “Mlogo ubavo”, Beograd\nGordana Radelić, “Krstarenje Mediteranom i poseta Svetoj zemlji”, Beograd\nIrena Milosavljević, “Prva đačka ekskurzija”, Jagodina\nJovan Pejčić, “Sećanje na zimsko putovanje”, Aleksandrovac, Župa\nJovanka Dimitrijević, “Sladoled sa ukusom ljubavi”, Beograd\nLjubica Golić, “Malezija u srcu – srce u Maleziji”, Lipik, Hrvatska\nMiladin Lekić, “Putevi znanja, zdravlja i mudorsti”, Stara Pazova\nMilan Vorkapić, “Put u zavičaj”, Vrnjačka Banja\nMiloje Stevanović, “Krstinin potonji dan”, Beograd\nMirjana Matić, “Ljubav na putovanju”, Kragujevac\nOlgica Ćurčin, “Zimska avantura”, Zrenjanin\nRadojica Radović, “Suza nad Medovom”, Berane, Crna Gora\nZora Mikić, “Oko zlatiborsko”, Novi Sad\nNagrade ćemo uručiti zavisno od mesta boravka autora, na nekom od četiri književna druženja koja ćemo upriličiti sa svim autorima radova i to u:\nBeogradu – Biblioteka grada Beograda, Rimska sala, ponedeljak, 29.maj 2017. (17-18.30h)\nKragujevcu – Crveni krst Kragujevac, utorak, 30.maj 2017. (11-12.30h)\nNovom Sadu – Udruženje penzionera grada Novog Sada, sreda, 31. maj 2017. (14-15.30h)\nNiš – čekamo potvrdu objavićem naknadno\nPrva nagrada: trodnevno putovanje sa sebi dragom osobom u Vrnjačku Banju, prva polovina juna\nDruga nagrada: večera sa dragom osobom u restoranu u svom mestu\nTreća nagrada: skroman poklon\nPosebno pohvaljeni radovi: autori će dobiti pohvalnice\nSvi autori čiji radovi budu štampani u Publikaciji, dobiće po 10 primeraka iste.\nPortal Penzin će objaviti sve nagrađene i sve pohvaljene radove, kao i druge po izboru urednika.\nTags:aktivno starenjeAleksandra JovanovićAmity Snaga prijateljstvaBeba KukaDraganova nagradaJelena OcićMira Satarićnagradni konkursPenzinpesmapoezijapričaputopisputovanjaViktor Maslovarić


Umire neprijatelj Bosne Vojislav Šešelj: Preostalo mu još šest meseci?! – Kakanj-X\nLider SRS je nepravilno lečen i život mu je ugrožen, kaže Milovan Bojić po povratku iz Sheveningena. Specijalisti kažu da se sa tom dijagnozom živi od pola godine do nekoliko godina\n– Zdravstveno stanje Vojislava Šešelja je ozbiljno, sa elementima životne ugroženosti i zapuštenosti u lečenju – kaže za Kurir doktor Milovan Bojić, šef lekarskog tima iz Srbije, po povratku iz Haga, gde su pregledali Šešelja.\n– Čovek se nepravilno leči. Nije primio dvanaest terapija. Metastaze su na jetri i mogu da se šire – kaže Bojić i spekulacije da bi Šešelj uskoro mogao da nastavi lečenje na VMA ocenjuje kao „gluposti“.\n– Daleko smo mi od tog rešenja. O tome ne odlučujemo mi, već Tribunal – dodaje Bojić, koji će danas javnosti do detalja predstaviti zdravstveno stanje lidera SRS.\nLekari, stručnjaci iz onkologije, u razgovoru za Kurir, međutim, upozoravaju da je zdravstveno stanje Šešelja veoma ugroženo i zahteva ozbiljno lečenje.\n– Nezahvalno je govoriti o prognozama, ali praksa ukazuje da pacijenti sa Šešeljevom dijagnozom mogu da žive od šest meseci do pet-deset godina. To zavisi od mnogih faktora, od toga koliko je funkcija jetre očuvana, ali i načina lečenja. Pitanje je da li je moguća operacija i koliko i kako bi na njega delovala hemoterapija – kaže za Kurir Marko Erak, načelnik Klinike za radiološku terapiju Instituta za onkologiju Vojvodine.\nDirektor Instituta za onkologiju Radan Džodić kaže da bi za Šešelja najbolje rešenje bila operacija, ali pod uslovom da su metastaze odstranjive.\n– Ako nisu, onda se primenjuje hemoterapija. Ako pacijent može da se operiše, prognoze idu do deset godina u 30 odsto slučajeva – dodaje doktor Radan Džodić.\nMANEVARSKI PROSTOR NIJE VELIK\nPredsednik Nacionalnog saveta za saradnju sa Haškim tribunalom Rasim Ljajić kaže da će država, ako odbrana lidera SRS bude tražila da on nastavi lečenje u Srbiji, tu inicijativu podržati.- To se, međutim, do sada nikad nije desilo – da puste pritvorenika na lečenje. Dešavalo se da odobre lečenje u Srbiji pritvoreniku koji je pušten na privremenu slobodu. Naš manevarski prostor nije veliki, ali podržaćemo Šešelja, njegovu odbranu i porodicu.


Министарство привреде, Izmena javnog poziva za učešće na javnoj aukciji koji je objavljen u dnevnom listu "Politika" dana 24.07.2008. godine\nIzmena javnog poziva za učešće na javnoj aukciji koji je objavljen u dnevnom listu "Politika" dana 24.07.2008. godine\n20. мар. 2009.\nkoji je objavljen u dnevnom listu "Politika" dana 24.07.2008. godine\nPolazeći od ovlašćenja iz Javnog poziva za učešće na javnoj aukciji koji je objavljen u dnevnom listu "Politika" 24.07.2008. godine, na osnovu koga se datum održavanja aukcije i rok za prijavu može, po potrebi, da izmeni, Agencija za privatizaciju obaveštava zainteresovana pravna i fizička lica o izmeni datuma, mesta i vremena, održavanja javne aukcije.\nJavni poziv za učešće na Javnoj aukciji, pod šifrom 270309-2289p organizovanoj radi prodaje kapitala EI Holding korporacija Niš, DOO za izradu mehanike EI "Čegar", Niš, u delu koji se odnosi na datum, mesto i vreme održavanja aukcije menja se i glasi:\n"Javna aukcija organizovana radi prodaje kapitala EI Holding korporacija Niš, DOO za izradu mehanike EI "Čegar", Niš, pod šifrom 290509-2289p, održaće se dana 29.05.2009. godine, na adresi Agencija za privatizaciju, Beograd, Terazije 23, 2. sprat, Velika sala u 11:00 časova.\nRegistracija učesnika održaće se na istoj adresi dana 29.05.2009. godine od 9:00 do 10:50 časova.\nRok za otkup aukcijske dokumentacije je 20.05.2009. godine do 16:30 časova.\nRok za podnošenje prijave je 21.05.2009. godine do 16:30 časova."


Vila Rina - Parga - 2019 - Euforija Travel Zrenjanin\nVila Rina Studios se nalazi u Pargi, 350 m od plaže i 150 m od centra. Vila ima klima uređaj (uz doplatu 4 € dnevno), sef (u ceni), TV. Studija su dvokrevetna i trokrevetna i imaju opremljen kuhinjski deo, garnituru na terasi, kupatilo sa tuš kadom.\n– Za smene 06.06-16.06. i 16.06-26.06. dodatnih 5% popusta prilikom rezervacije do 30.03.2019. i isplatu ostatka do polaska\n– 10% popusta za uplatu akontacije od 30% prilikom rezervacije i isplatu ostatka do 16.03.2019.\n– deca od 0 – 2 godine besplatno u pratnji dve punoplatežne osobe ( nemaju sedište u avionu, nemaju krevet ), i ne plaćaju takse.


RODITELJI NOVAKA ĐOKOVIĆA TESTIRANI NA KORONA VIRUS: majka Dijana ima poruku za sve | Lifestyle | Vesti\nRODITELJI NOVAKA ĐOKOVIĆA TESTIRANI NA KORONA VIRUS: majka Dijana ima poruku za sve 0 Podeli PODELI TWEET POŠALJI E-MAIL\nAutor glisicjasmina 24.06.2020 13:23 15:33\nNakon što su Novak i Jelena Đoković objavili da su pozitivni na korona virus, kako srpska, tako i svetska javnost se zabrinula, zapravo onaj deo koji našeg tenisera doživljava kao sportskog heroja.\nMajka najboljeg srpskog tenisera Dijana Đoković za "Blic" kaže da se Novak i Jelena osećaju dobro iako su im testovi pozitivni na Covid 19.\n- Svi se se osećamo dobro, kao i njih dvoje. To što je Novak pozitivan ne znači da je bolestan.\nOn je mlad i zdrav čovek pa se to lakše podnosi.\nNOVAK ĐOKOVIĆ OBJAVIO REZULTATE TESTIRANJA NA KORONA VIRUS: Jelena i ja smo pozitivni\nUostalom, mislim da je ovaj virus pri kraju, pa su ovo samo neki "repovi" korone koji nisu tako jaki kao na početku.\nZato se oni i osećaju dobro, kao i mi - kaže Dijana i dodaje da se ipak testirala jer je bila u kontaktu sa sinom.\n- Mi smo se testirali jer smo bili tamo ali smo negativni, kao i deca, i ona su negativna.\nSvi se osećamo dobro i svima želimo dobro zdravlje.\nKORONA VIRUS IZAZIVA UPALU KRVNIH SUDOVA: crvenilo i pečati na koži otkrivaju obolele bez drugih simptoma\nSrđan Đoković, otac najboljeg tenisera sveta Novaka Đokovića, uperio je prst sumnje u Grigora Dimitrova. Srđan smatra da je Bugarin svojim ponašanjem naneo veliku štetu Srbiji i Hrvatskoj.\n- Zašto se to dogodilo? Zato što je čovek verovatno došao bolestan, ko zna odakle. Nije se tu testirao, testirao se na nekom drugom mestu... Mislim da to nije u redu. Dobro, šta da se radi... Naneo je veliku štetu i Hrvatskoj i nama kao porodici i Srbiji - kivan je Srđan.\nSrđan ne krije zabrinutost za sina, ističe da je fizički dobro, ali psihički...\n- Nikome nije dobro, pa ni njemu... Nikome nije dobro zbog ove situacije. Naravno da se ne oseća dobro, ali šta ćete, situacija je takva kakva jeste. Iz ovoga moramo da izađemo jači, da shvatimo da ovo mora da prođe, da se na neki način svi zaštitimo - otkrio je za RTL Srđan Đoković.\nIpak, otac prvog reketa sveta se nada da ćemo u budućnosti ponovo gledati najbolje tenisere sveta u regionu, konkretno u Zadru.\n- Mi ćemo sve uraditi da u budućnosti da, kada bude neko normalno vreme i kad ne budemo imali ovakve strahove, ponovimo sve ovo. Sa zadovoljstvom ćemo doći u Zadar - poručio je za hrvatsku televiziju Srđan Đoković.\nOd učesnika Adria tura u Zadru do sada je utvrđeno da su pored Dimitrova i Novaka zaraženi i hrvatski teniser Borna Ćorić, trener bugarskog tenisera Kristijan Groh, kao i kondicioni trener Novaka Đokovića Marko Paniki.\nHot Korona Korona virus Dijana Đoković Novak Đoković Jelena Đoković